text:
Abantu Abathathu Ababefuna Inyaniso Ngeminyaka Yee-1500
—Bafumana Ntoni?
“YINTONI na inyaniso?” Lowo ngumbuzo uPontiyo Pilato ongumRoma, nowayeyirhuluneli yelakwaYuda, awawubuza uYesu kwinkundla yamatyala. (Yohane 18:38) Enyanisweni, uPilato wayengenamsebenzi nanyaniso. Ntonje wayebuza kuba eyithandabuza okanye engayikholelwa inyaniso. Kubonakala ukuba, kuPilato ayikho into ekuthiwa yinyaniso, kunoko yiloo nto nje umntu ayikholelwayo. Abaninzi namhlanje bavakalelwa kanye ngaloo ndlela.
AmaRhamente aseYurophu ayedidekile ziinkolelo zonqulo ngeminyaka yee-1500. Ayefundiswe ukuba upopu ukwesona sikhundla siphakamileyo, ibe iimfundiso zecawa azimele ziphikiswe. Kodwa adidwa kukuvela kweengcamango ezintsha ezeza nabaHlaziyi baseYurophu. Yintoni awayemele ayikholelwe? Ayeza kuyibona ngantoni inyaniso?
Ngelo xesha, kwakukho amadoda amathathu, phakathi kwamanye amaninzi awayezimisele ukuyifumana inyaniso. * Enza ntoni ukuze ohlule inyaniso kubuxoki? Yaye afumana ntoni? Makhe sibone.
‘MAKUSOLOKO KUBALASELISWA IMFUNDISO YEBHAYIBHILE’
UWolfgang Capito wayengumfana owayezinikele kakhulu kunqulo. UCapito wayefundele ezamayeza, ezomthetho nezakwalizwi, ngoko ngo-1512 waba ngumfundisi, waza kamva waba yintonga esekhosi kabhishophu waseMainz.
Ekuqaleni wazama ukutshintsha imbono yabahlaziyi ababephikisa imfundiso yobuKatolika. Noko ke, kungekudala uCapito waqalisa ukuvumelana nabahlaziyi. Wenza ntoni? Umbhali-mbali uJames M. Kittelson uthi xa kwabuzwa uCapito ngendlela azijonga ngayo iimfundiso ezahlukahlukeneyo, wathi “owona mthombo omele ukhokele iimfundiso zabo yiBhayibhile, kuba yiyo kuphela eyayithetha inyaniso.” Ngoko uCapito wagqiba kwelokuba imfundiso yokuba isonka newayini zitshintsha zibe ngumzimba kaYesu wokoqobo nenkolelo yokunqulwa kweengcwele, aziphumi eBhayibhileni. (Funda ibhokisi ethi “ Bona Ukuba Ezi Zinto Ziyinyaniso Na.”) Ngo-1523 uCapito wasishiya isikhundla sakhe sokusebenza nobhishophu waza wayokuhlala eStrasbourg apho abaHlaziyi bonqulo babehlala khona ngelo xesha.
Indlu kaCapito eStrasbourg yaba yindawo yokuxoxa ngeBhayibhile yabantu ababephikisa iimfundiso zecawa. Nangona abanye abaHlaziyi babesayixhasa imfundiso yoThixo oneziqu ezithathu, incwadi iThe Radical Reformation ibonisa ukuba uCapito “wayengayivezi imbono yakhe ngemfundiso yoThixo oneziqu ezithathu.” Kwakutheni? Kaloku uCapito wayithanda indlela umfundisi waseSpeyin uMichael Servetus awabonisa ngayo ukuba iBhayibhile ayingqinelani nemfundiso yoThixo oneziqu ezithathu. *
UCapito wayeyiqonda into yokuba, xa umntu engangqinelani nemfundiso yokuba uThixo uneziqu ezithathu wayenokubulawa. Yiloo nto eyambangela ukuba angaluvezi uluvo lwakhe. Nakuba kunjalo, incwadi yakhe ibonisa ukuba kwanangaphambi kokuba adibane noServetus, wayengayikholelwa imfundiso yokuba uThixo uneziqu ezithathu. Kamva umfundisi wamaKatolika wabhala ukuba, uCapito neqela lakhe “baye bagqugula ngasese begatya iimfundiso ezisisiseko zecawa, baza bayikhaba imfundiso yoThixo oneziqu ezithathu.” Kwiminyaka elikhulu kamva, uCapito kwathethwa ngaye njengoyena unkqenkqeza phambili kubabhali ababechasa imfundiso yoThixo oneziqu ezithathu.
UCapito wayekholelwa ukuba inyaniso ifumaneka eBhayibhileni. Wathi: “Makusoloko kubalaseliswa imfundiso yeBhayibhile kunye nomthetho kaKristu.” Ngokutsho kukaGqr. Kittelson, uCapito “wagxininisa into yokuba eyona mpazamo inkulu yabefundisi ibe kukutyeshela iZibhalo.”
Omnye umntu owayezimisele ukwazi inyaniso ekwiLizwi likaThixo nguMartin Cellarius (owayesakubizwa ngokuba nguMartin Borrhaus), umfana owayehlala kwikhaya likaCapito ngo-1526.
“ULWAZI NGOTHIXO OYINYANISO”
UCellarius owazalwa ngo-1499, wayengumfundi ophum’ izandla wezakwalizwi nefilosofi owathi kamva waba ngutitshala eWittenberg, eJamani. Ekubeni uHlaziyo lwaluqatsele eWittenberg, ekufikeni kwakhe apho, uCellarius wadibana noMartin Luther nabanye ababefuna ukuhlaziya iimfundiso zecawa. Wayeza kwazi njani ke uCellarius ukwahlula iingcamango zabantu kwinyaniso yeZibhalo?
Incwadi iTeaching the Reformation ithi, uCellarius wayekholelwa ukuba ukuze sifumane ulwazi oluchanileyo simele “sizifunde ngokucokisekileyo iZibhalo sithelekisa ivesi nevesi, yaye sithandaze size siguquke.” Wazuza ntoni ke ekufundisiseni kwakhe iBhayibhile?
NgoJulayi ka-1527 uCellarius wakubhala oko akuzuzileyo kwincwadi ethi On the Works of God. Wabhala ukuba isonka newayini ezazityiwa ecaweni ngomthendeleko zaziyimifuziselo nje kuphela. UProfesa uRobin Barnes uthi, kule ncwadi yakhe uCellarius “uchaza nangeziprofeto zezibhalo zokuza kwexesha lobunzima elaliza kulandelwa lixesha loxolo.”—2 Petros 3:10-13.
Enye into ebangel’ umdla yindlela uCellarius awamchaza ngayo uYesu Kristu. Nangona engazange athi ibubuvuvu into yokuba uThixo uneziqu ezithathu, uCellarius wamahlula “uBawo Osezulwini kuNyana wakhe uYesu Kristu,” ibe wathi uYesu ungomnye woothixo noonyana abaninzi bakaThixo usomandla.—Yohane 10:34, 35.
Kwincwadi yakhe ethi Antitrinitarian Biography (1850), uRobert Wallace wathi, xa ebhala uCellarius wayengabambeleli kwimfundiso yoThixo oneziqu ezithathu eyayixhaphakile ngeminyaka yee-1500. * Ngoko abaphengululi abaninzi bagqiba kwelokuba uCellarius wayengasayikholelwa le mfundiso. Bamchaza njengesinye sezixhobo “zokudlulisela ulwazi ngoThixo oyinyaniso nangoKristu.”
ITHEMBA LEENGUQU
Malunga nonyaka ka-1527 umfundi ophum’ izandla wezakwalizwi uJohannes Campanus, wafudukela eWittenberg. UCampanus wayezigatya iimfundiso zikaMartin Luther owayetshotsh’ entla kuHlaziyo lonqulo. Ngoba?
UCampanus wayikhaba ngaw’ omane imfundiso yokuba isonka newayini zijika zibe ngumzimba negazi likaYesu, kunye neyokuba eSidlweni SeNkosi kubakho nomzimba kaYesu. * Ngokutsho kuka-André Séguenny, uCampanus wayekholelwa ukuba “ngomthendeleko iSonka sihlala sisisonka, kodwa sifuzisela umzimba kaKristu.” KwiNkomfa yaseMarburg yonyaka ka-1529 ekwakuxovulwa kuyo wona kanye lo mba, uCampanus wavalw’ umlomo ukuze angathethi ngoko wayekufunde eZibhalweni. Emva koko, waqalisa ukunuk’ umzondo kwabanye abaHlaziyi baseWittenberg.
Eyona nto yacaphukisa abaHlaziyi yayikukwahlukanisa kukaCampanus uYise, uNyana nomoya oyingcwele. Ngo-1532 kwincwadi ethi Restitution uCampanus wabhala ukuba uYesu noYise bangabantu abohlukeneyo. Wathi uYise noNyana “banye” njengoko indoda nomfazi kusithiwa “banyama-nye” kuba bemanyene, kodwa bengabantu ababini. (Yohane 10:30; Mateyu 19:5) UCampanus wabonisa nokuba iZibhalo zikwasebenzisa lo mzekelo mnye xa zichaza igunya uYise analo phezu koNyana: “Intloko yomfazi yindoda; intloko kaKristu nguThixo.”—1 Korinte 11:3.
Wathini ngomoya oyingcwele? UCampanus waphinda wathanda enye imfundiso yeBhayibhile waza wabhala wathi: “Asikho iSibhalo esithi uMoya oyiNgcwele ungumntu wesithathu . . . Umoya oyingcwele ungamandla uThixo awasebenzisayo ekwenzeni zonke izinto.”—Genesis 1:2.
ULuther wathi uCampanus ngumnyelisi nomchasi woNyana kaThixo. Omnye umHlaziyi yena wade wathi makacinyw’ igama. Sekunjalo, uCampanus akazange atyhafe. NgokweThe Radical Reformation “uCampanus wayeqinisekile ukuba ukulahlwa kwale mfundiso yabapostile neyeBhayibhile yobuntloko bukaThixo kuko okwabangela ukuwa kweCawa.”
Yayingeyonjongo kaCampanus ukuzivulela eyakhe icawa. Wathi “kudala ezingela inyaniso kwiimvaba ngeemvaba nakubantu ngabantu,” suke wabuya nemband’ esikhova. Ngoko wayenethemba lokuba iCawa yamaKatolika yayiza kwenza iinguqu, ize ibuyisele imfundiso yamaKristu okwenyaniso. Kodwa ekugqibeleni wabanjwa ngamaKatolika, yaye kusenokwenzeka ukuba wathothoza iminyaka eyi-20 entolongweni. Ababhali-mbali bakholelwa ukuba wafa malunga nonyaka ka-1575.
“QINISEKANI NGEZINTO ZONKE”
Ukufunda iBhayibhile ngokucokisekileyo kwabangela uCapito, uCellarius, uCampanus, nabanye bakwazi ukwahlula inyaniso kubuxoki. Nakuba la madoda engazange ayifumane ngokupheleleyo inyaniso yeBhayibhile, kodwa ngokuthobeka aziphengulula iZibhalo aza akuxabisa oko akufundayo.
Umpostile uPawulos wabongoza amaKristu wathi: “Qinisekani ngezinto zonke; nibambelele nkqi koko kuhle.” (1 Tesalonika 5:21) AmaNgqina kaYehova aye apapasha incwadi ethi Yintoni Ngokwenene Efundiswa YiBhayibhile? ukuze akuncede ufumane inyaniso.
^ isiqe. 4 Funda ibhokisi ethi “Yekani Kukhule Ndawonye Kokubini, Kude Kube Sekuvuneni,” ekwiphepha 44 lencwadi ethi AmaNgqina KaYehova—Abavakalisi BoBukumkani BukaThixo, epapashwe ngamaNgqina kaYehova.
^ isiqe. 8 Funda inqaku elithi “UMichael Servetus Wema Yedwa Kwiphulo Lakhe Lokufuna Inyaniso,” kuVukani! kaMeyi 2006 opapashwe ngamaNgqina kaYehova.
^ isiqe. 17 Xa ithetha ngendlela uCellarius alibhale ngayo igama elithi “uthixo,” le ncwadi ithi: ‘Libhalwe ngokuthi deus xa libhekisela kuKristu, nangokuthi Deus xa libhekisela kuThixo Ophakamileyo.’
^ isiqe. 20 Yayiyimfundiso kaLuther ukuba eSidlweni SeNkosi sangokuhlwa kubakho isonka newayini kunye nomzimba kaYesu.


c: text/html

text:
ISIERRA LEONE NEGUINEA
1948-1990 ‘Bakhokelele Abaninzi Ebulungiseni’—Dan.12:3. (Inxalenye 2)
Ukuhlonela Umtshato Isipho SikaThixo
UWilliam Nushy waphawula ukuba abanye abavakalisi abaphili ngokwemilinganiselo kaYehova xa kufikwa kumba womtshato. Amanye amadoda namabhinqa ayehlalisana, engawubhalisanga umtshato wawo. Abanye babelandela isithethe sasekuhlaleni sokungatshati de ibhinqa likhulelwe, nto leyo eqinisekisa ukuba xa betshatile baza kuba nabantwana.
Ngenxa yoko, ngoMeyi 1953, iofisi yesebe yabhalela bandla ngalinye ilichazela ngemilinganiselo yeBhayibhile ngomtshato. (Gen. 2:24; Roma 13:1; Heb. 13:4) Izibini zanikwa ithuba lokubhalisa imitshato yazo. Ukuba zazingayenzi loo nto, kwakuza kufuneka zigxothwe ebandleni.—1 Kor. 5:11, 13.
Uninzi lwabavakalisi lwalivuyela eli lungiselelo. Kodwa abanye babesithi akuyomfuneko ukuba kubekwe imiqathango ngalo mba. Kumabandla amabini, abavakalisi abangaphezu kwesiqingatha bayeka ukunxulumana nentlangano kaYehova. Noko ke, abo bahlala benyanisekile bawandisa umsebenzi wabo wokushumayela, nto leyo ebonisa ngokucacileyo ukuba uYehova wayebasikelela.
Emva komgudu omhle owenziwa ngabazalwana, iHolo yoBukumkani yaseFreetown yaduma njengendawo ekuqhutyelwa kuyo imitshato esemthethweni. NgoSeptemba 3, 1954, abazalwana baqhuba umtshato wokuqala osemthethweni. Kamva, urhulumente wamisela abazalwana abafanelekayo njengabatshatisi kwizithili ezisixhenxe zelo lizwe. Oku kuye kwavulela abantu abangakumbi abanomdla ukuba babhalise imitshato yabo ibe baye bafaneleka njengabavakalisi beendaba ezilungileyo.
Kwanabantu abaninzi abatshate isithembu baye benza okuthile, ngaloo ndlela bethobela imilinganiselo kaThixo. USamuel Cooper ngoku ohlala eBonthe uthi: “Ngo-1957, ndaqalisa ukuya kwiintlanganiso nabafazi bam ababini, ibe kungekudala ndabhalisa kwiSikolo Sobulungiseleli Sobuthixo. Ngenye imini, ndanikwa intetho enomxholo othetha ngomtshato wamaKristu. Njengoko ndandiphanda loo ntetho, ndaphawula ukuba kufuneka ndimgoduse umfazi wam wesibini. Xa ndachazela izalamane, zange zifune nokuva. Ndandinomntwana kumfazi wam wesibini, ngoxa lo wokuqala wayengazali. Kodwa ndandizimisele ukuthobela imigaqo yeZibhalo. Okothusayo kukuba, xa umfazi wam wesibini wabuyela kowabo, umfazi wam wokuqala watsho wazala. Ngoku ndinabantwana abahlanu kumfazi wam owayengazali.”
Xa uHonoré Kamano owayenomdla enyanisweni nohlala ngaphaya komda weGuinea, wagodusa umfazi wesibini nowesithathu, umfazi wakhe wokuqala wakuxabisa oku kangangokuba wenza inkqubela enyanisweni. Nangona wayekhathazekile, omnye waba bafazi wabagodusayo wamhlonela ngenxa yokuba ethobela imigaqo eseBhayibhileni. Wacela ukufundelwa iBhayibhile ibe kamva wanikela ubomi bakhe kuYehova.
AmaNgqina kaYehova adume ngokuwuhlonela umtshato
Namhlanje, amaNgqina kaYehova eSierra Leone naseGuinea adume ngokuwuhlonela umtshato. Ukunyaniseka kwawo emtshatweni kuzukisa uThixo njengoMsunguli womtshato.—Mat. 19:4-6; Tito 2:10.
Ukwahluka Kwezimvo EFreetown
Ngo-1956, uCharles noReva Chappell abaphumelele eGiliyadi, bagaleleka eFreetown. Njengoko babesendleleni eya ekhayeni labathunywa bevangeli, bothuswa kukubona ibhodi eyayibizela abantu kwintshumayelo yeBhayibhile eyayiseWilberforce Memorial Hall. UCharles uthi: “Isithethi sale ntshumayelo yayinguC.N.D. Jones, ummeli wenkonzo ebizwa ngokuba ‘yiEcclesia of Jehovah’s Witnesses.’”
Lo kaJones, owayesithi ungumthanjiswa wayekhokela iqela elaqhekeka ebandleni laseFreetown kwiminyaka eliqela ngaphambilana. Iqela lakhe lalisithi lona lingamangqina kaYehova “okwenyaniso” ibe lalisithi abathunywa bevangeli nabo bathembekileyo kubameli bentlangano “bangabahananisi” “namaqhitala aseGiliyadi.”
Iimeko zaba mbi ngakumbi xa lo kaJones nabanye kubaxhasi bakhe bakhutshelwa ngaphandle. Lo kaChappell uthi: “Eso saziso sabothusa abanye abazalwana ababenyamezele imvukelo. Abanye bade bathi abaxolanga. Abo bazalwana nabanye baqhubeka beqhogene naba bavukeli, ibe baphazamisa iintlanganiso nenkonzo yasentsimini. Aba bangaxolanga babehlala kunye ezintlanganisweni. Ekugqibeni uninzi lwabo lwayishiya inyaniso. Kodwa abanye baphinda babuya baza bangabavakalisi abakhutheleyo.”
Ukunyaniseka kwabaninzi kwenza umoya kaThixo wasebenza kakuhle. Xa umveleli otyelela amasebe uHarry Arnott waya eFreetown kunyaka olandelayo, wanikela le ngxelo: “Zange lwabakho ulwando olungaka eSierra Leone. Oku kubonisa inkqubela eza kubakho kwikamva.”
Ukufundisa AmaKisi
Emva nje kotyelelo lukaMzalwan’ uArnott, uCharles Chappell wafumana ileta evela kumzalwana oselumelwaneni eLiberia. Lo mzalwana wayefuna ukuqalisa ukushumayela kumaKisi ayeseSierra Leone. WayengumKisi, kwaye olu hlanga luhlala kwiinduli ezinamahlathi nakumathafa aguguthe iSierra Leone, iLiberia neGuinea. Kuyabonakala ukuba abantu abaninzi abathetha isiKisi babefuna ukwazi iBhayibhile.
Ekubeni uninzi lwamaKisi lwalungakwazi ukufunda nokubhala, kwalungiselelwa iiklasi eKoindu ukuze bafundiswe iinyaniso ezisisiseko zeBhayibhile. Kwezi klasi kweza abafundi abaninzi. UCharles uthi: “Kungekudala iqela laba nabavakalisi abayi-5, baza bayi-10, bayi-15 de bayi-20. Abantu bakhawuleza bayamkela inyaniso kangangokuba ndade ndathandabuza ukuba babenyanisekile. Kodwa ndandizibhudile izingqi. Uninzi lwabo lwalunyanisekile ibe lwalukhuthele!”
Ngenxa yokukhuthala kwabavakalisi, iindaba ezilungileyo zaya kufikelela kwidolophu yaseKoindu ibe ekugqibeleni naselumelwaneni eGuinea. Bashumayela ezifama nasezilalini. UEleazar Onwudiwe owayengumveleli wesiphaluka ngelo xesha uthi: “Kwakugqith’ iiveki, ngamanye amaxesha iinyanga singakhange sive nemoto edumayo.”
Njengoko abazalwana noodade abangamaKisi besanda ibe benkcenkceshela imbewu yoBukumkani, uThixo wakhulisa. (1 Kor. 3:7) Xa elinye intyendyana eliyimfama leva inyaniso, lankqaya incwadana enamaphepha ayi-32 enomxholo othi, “This Good News of the Kingdom.” Kamva xa wayeshumayela okanye eqhuba isifundo seBhayibhile wayezikhumbula zonke iziqendu zale ncwadana, ibe babemangala abantu ababukeleyo. Elinye ibhinqa eliyimfama elamkela inyaniso, latshintsha indlela elaliphila ngayo kangangokuba umolokazana wakowalo waqalisa ukuya kwiintlanganiso, ehamba iikhilomitha ezingaphezu kwezilishumi ukuze aye kufika.
Umsebenzi wokushumayela wawusanda okomlilo wedobo kumaKisi. Kwamiselwa ibandla, ibe emva koko kwabakho nelinye. Abavakalisi abayi-30 baba ngoovulindlela. Usibonda wedolophu yaseKoindu waba nomdla enyanisweni ibe wanikela ngomhlaba ukuze kwakhiwe iHolo yoBukumkani. Xa abantu abangaphezu kwe-500 baya kwindibano yesiphaluka eKailahun, kwamiselwa ibandla nalapho. Kungekudala isiqingatha samaNgqina aseSierra Leone yaba ngamaKisi, nangona wona engaphantsi kweepesenti ezimbini kubemi balapho.
Abefundisi beecawa zamaKisi abazange bayithande into yokuba kubekho ulwando olungaka. Ngenxa yomona, bazimisela ukuyiphelisa yonke le nto besebenzisa amagunya asekuhlaleni. Umbuzo ophakamayo ngulo, babeza kuyenza njani yaye nini loo nto?

robotstxt: allowed

filter: keep


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
4 “Wena ke, nyana womntu, zithabathele isitena, usibeke phambi kwakho uze ukrole kuso isixeko, iYerusalem kanye.+
2 Yaye umele usingqinge+ uze wakhe udonga lokungqinga nxamnye naso+ wenze umsele wokungqinga nxamnye naso+ uze umise inkampu nxamnye naso ubeke izixhobo zokudiliza iindonga macala onke nxamnye naso.+
3 Zithabathele ipani yentsimbi, uyibeke ibe ludonga lwentsimbi phakathi kwakho nesixeko, ubhekise ubuso bakho nxamnye naso, sona sibe selungqingweni, wena usingqinge. Ngumqondiso lowo kwindlu kaSirayeli.+
4 “Lala ngecala lakho lasekhohlo, usibeke isiphoso sendlu kaSirayeli phezu kwayo.+ Uya kusithwala isiphoso sabo kangangenani leentsuku oya kulala ngazo.
5 Mna ke ndiya kukunika iminyaka yesiphoso sabo+ ibe linani leentsuku ezingamakhulu amathathu anamashumi asithoba,+ usithwale ke isiphoso sendlu kaSirayeli.
6 Yaye umele uzigqibe.
“Kwaye umele ulale okwesibini ngecala lasekunene, usithwale ke isiphoso sendlu kaYuda iintsuku ezimashumi mane.+ Ndikunike usuku lube ngunyaka, usuku lube ngunyaka.+
7 Uya kububhekisa ke ubuso bakho kungqingo lweYerusalem,+ ingalo yakho ihlutyiwe, yaye umele uprofete nxamnye nayo.
8 “Kwaye, khangela! ndiza kukufaka iintambo+ ukuze ungaguquki usuke kwelinye icala lakho uye kwelinye icala lakho, zide ziphele iintsuku zokungqinga kwakho.
9 “Wena ke, zithabathele ingqolowa+ nerhasi neembotyi ezinkulu+ neentlumayo+ namazimba nehabile,+ umele ke uzigalele esityeni esinye uze uzenzele isonka, ngokwenani leentsuku zokulala kwakho ngecala; uya kusidla iintsuku ezingamakhulu amathathu anamashumi asithoba.+
10 Yaye ukutya oya kukudla kuya kuba ngokomlinganiselo—iishekele ezingamashumi amabini ngemini.+ Uya kukudla amaxesha ngamaxesha.
11 “Namanzi uya kuwasela ngokomlinganiselo, inxalenye yesithandathu yehin. Uya kusela amaxesha ngamaxesha.
12 “Uya kusidla njengeqebengwana elibusazinge;+ yaye sona ke, uya kusibhaka ngelindle+ lomntu phambi kwamehlo abo.”
13 Waza uYehova wahlabela mgama wathi: “Oonyana bakaSirayeli baya kwenjenje kanye ukusidla isonka sabo singahlambulukanga+ phakathi kweentlanga endiya kubasasazela kuzo.”+
14 Ndaza mna ndathi: “Owu Nkosi enguMongami Yehova! Khangela! Umphefumlo wam awenziwanga nqambi;+ ndingazange ndidle nasidumbu nasilwanyana siqwengiweyo ukususela ebutsheni bam,+ kude kube ngoku, nasemlonyeni wam akuzange kungene nyama ingcolileyo.”+
15 Ngako oko wathi kum: “Yabona, ndikunika umgquba wenkomo esikhundleni selindle lomntu, uze uzenzele ngawo isonka sakho.”
16 Yaye waqhubeka esithi kum: “Nyana womntu, yabona, ndiyazaphula iintonga ekujingiswa kuzo izonka ezibusazinge,+ eYerusalem, yaye baya kusidla isonka ngokomlinganiselo nangokuxhalaba,+ kwaye namanzi lawo baya kuwasela ngomlinganiselo nangokuqhiphuka umbilini,+
17 ukuze baswele isonka namanzi baze bajongane bekhwankqisiwe baze babole kwisiphoso sabo.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Hezekile 4
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chapter 1
1 Ilizwi likaYehova elafika kuMika waseMoreshete, ngemihla kaYotam, ka-Ahazi, kaHezekiya, ookumkani bakwaYuda, awalibonayo ngokusingisele kwelakwaSamari neYerusalem.
2 Yivani nonke, zizwe niphela; bazani indlebe, hlabathi nenzaliseko yalo; mayibe lingqina iNkosi uYehova ngani, iNkosi etempileni yayo engcwele.
3 Kuba nanko uYehova ephuma endaweni yakhe, eya kuhla, anyathele phezu kwemimango yehlabathi.
4 Ziya kunyibilika iintaba phantsi kwakhe, zicandeke izihlambo, njengomthwebeba phambi komlilo, njengamanzi ephalazwe exandekeni.
5 Konke oko kungesikreqo sakwaYakobi, kungesono sendlu kaSirayeli. Ngubani na obange isikreqo sakwaYakobi? AsingowakwaSamari na? Ngubani na obange iziganga zakwaYuda? AsingowaseYerusalem na?
6 Ngoko ke ndolenza elakwaSamari libe yimfumba yamatye esisimi, libe ziindawo zokutyala imidiliya; ndiwaphose amatye alo emfuleni, ndizityhile iziseko zalo.
7 Iya kuqotywa yonke imifanekiso yalo eqingqiweyo, lutshiswe ngomlilo lonke utsheqo lwalo, ndizichithe zonke izithixo zalo; ngokuba lizibuthe ngotsheqo lwehenyukazi, ziya kubuya ke zibe lutsheqo lwehenyukazi.
8 Ngoko ke ndiya kumbambazela, ndibhomboloze; ndiya kuhamba ndihlunyulwe, ndishiywe ndize; ndiya kukhala njengempungutye, ndilile njengenciniba.
9 Kuba amanxeba alo akanakunyangwa; ngokuba kude kwafika nakwaYuda, kwada kwafika esangweni labantu bam eYerusalem.
10 Musani ukukuxela eGati, musani ukulila nokulila; eBhetele-afra ndizigalele ngothuli.
11 Dlulani, bemi baseShafire, nihambe ze ngokulihlazo; abemi baseTsanan abaphumanga: umbambazelo lwaseBhete-etsele lunihlutha ukuma kwenu kuyo.
12 Kuba abemi baseMaroti bazibhijabhija ngenxa yokulungileyo; kuba kuhle ububi buphuma kuYehova, beza esangweni leYerusalem.
13 Bophani iimbaleki ezinqwelweni zokulwa, bemi baseLakishe; ibikukuqala kwesono entombini enguZiyon, ukuthi zifunyanwe kuyo izikreqo zakwaSirayeli.
14 Ngako oko uya kuyinika iMoreshete yaseGati inqakwe; izindlu zaseAkezibhi ziya kuba ngumlambo okhohlisayo kookumkani bakwaSirayeli.
15 Ndisaya kuyizisa indlalifa kuni, bemi baseMaresha; baya kufika eAdulam abazukileyo bakwaSirayeli. Chebani, niziguye iintloko, ngenxa yoonyana beziyolo zenu;
16 kwenzeni banzi ukucheba kwenu, njengexhalanga; kuba bathinjiwe kuwe.


text:
INQAKU ELINGUMXHOLO | UYESU USISINDISA ENTWENINI?
Isizathu Sokuba Sifuna Ukusindiswa
“Umntu ozelwe ngumfazi unobomi obufutshane obuzele kukuphazamiseka. Njengentyatyambo uyavela aze anqunyulwe, yaye ubaleka emke njengesithunzi angaqhubeki ekho.”—Yobhi 14:1, 2.
Kwakude kudala, abantu bebecinga ngendlela ebekuya kuba mnandi ngayo ukuhlala bebatsha, yaye besempilweni ngonaphakade. Inyaniso ebuhlungu yile: Siyafa. La mazwi kaYobhi angasentla athethwa kwiminyaka engaphezu kwamawaka amathathu eyadlulayo yaye aseyinyaniso nanamhlanje.
Abantu emhlabeni wonke banqwenela ukuphila ngonaphakade. IBhayibhile isixelela ukuba uThixo watyala ezintliziyweni zethu umnqweno wokuphila ngonaphakade nokuba siyazi loo nto. (INtshumayeli 3:11) Xa kunjalo ke, ngaba ingenzeka into yokuba uThixo onothando abeke umnqweno ongenakuze uphumelele ezintliziyweni zethu? Ukuba impendulo yakho nguhayi, uchan’ ucwethe. ILizwi likaThixo lithi ukufa kulutshaba yaye lithembisa ukuba kuza ‘kutshitshiswa.’—1 Korinte 15:26.
Yinyaniso engenakuphikiswa into yokuba ukufa kulutshaba. Akakho umntu osezingqondweni onokukwamkela. Xa kuvela ingozi, siyaphepha, sizimele okanye sibaleke. Ukanti xa sigula, siye sifune uncedo ukuze siphile. Senza konke okusemandleni ukuze siphephe izinto ezinokusibulala.
Ngaba sinaso isizathu sokukholelwa ukuba olu lutshaba lungaze lutshitshiswe? Ewe sinaso. UMdali, uYehova uThixo, akazange adale abantu ngenjongo yokuba baphile nje ithutyana baze bafe. Ukufa kwabantu kwakungeyonjongo kaThixo ngoxa wayebadala. Wayefuna baphile ngonaphakade emhlabeni, ibe uhlala eyiphumeza injongo yakhe.—Isaya 55:11.
Kuza kupheliswa njani ke ukufa? Ukutyhubela imbali, abantu baye bazama ukulungisa ingxaki yokufa, kodwa boyisakala. Basaqhubeka bezama nakule mihla yethu. Oososayensi baye benza amayeza aye aphelisa izifo. Baye bafunda nendlela umzimba osebenza ngayo. Kwiindawo ezininzi, abantu abaninzi baphila ixesha elide kunokuba kwakunjalo kwikhulu leminyaka eyadlulayo. Sekunjalo, abantu abanakuze bakwazi ukuphelisa ukufa. Kunjengokuba iBhayibhile isithi: “zonke zibuyela eluthulini.”—INtshumayeli 3:20.
Iindaba ezimnandi zezokuba akunyanzelekanga ukuba sixhomekeke kubuchule babantu ukuze silungise le ntsinda badala yengxaki. UYehova uThixo sele elungiselele ukuba sisindiswe ekufeni, ibe oyena mntu uphambili kweli lungiselelo nguYesu Kristu.


text:
NGABA LADALWA?
Iphiko Lebhabhathane Elifunxa Imitha Yelanga
UKUZE banciphise ukuxhomekeka kwabantu kumafutha emvelo, oososayensi bakwiphulo lokuphucula izixhobo zokugcina amandla elanga. Omnye usosayensi wathi: “Isicombululo sale ngxaki simele ukuba . . . besilengalenga apha phambi kwamehlo ethu.”
Khawucinge ngoku: Ukuze azigcine efudumele kwimozulu ebandayo, amabhabhathane awathi naa amaphiko awo elangeni. Amaphiko ohlobo lwebhabhathane ekuthiwa yiswallowtail asebenza ngokumangalisayo xa efunxa imitha yelanga. Imfihlo yeli bhabhathane ayikho sembaleni walo omnyama nje kuphela, kodwa ikwakho nakwiimfikimfelana zamaqoqo asemaphikweni alo. Wona ke la maqoqo anemingxuma ekrozileyo, emile oku konobumba ongu-V nengenisa imitha yelanga. Indlela emangalisayo akhiwe ngayo la maqoqo yenza kungene ilanga, yaye yenza amaphiko abe mnyama aze ashushubeze eli bhabhathane.
Iphephandaba iScience Daily lithi: “Amaphiko ebhabhathane ngawona acekeceke, kodwa aye avula ithuba lokuba abaphandi babe neteknoloji entsha eza kuphindaphinda ukwenziwa kwegesi eyihaydrojini kwixesha elizayo, besebenzisa amanzi nemitha yelanga.” Enye indlela abanokukwenza ngayo oku kukusebenzisa izixhobo ezisebenzisa amandla elanga.
Ucinga ntoni? Ngaba iphiko lebhabhathane elifunxa imitha yelanga lazivelela? Okanye ngaba ladalwa?


text:
Mbulele UYehova Uze Usikeleleke
“Bulelani kuYehova, kuba ulungile.”—INDU. 106:1.
1. Kutheni kufanelekile ukuba simbulele uYehova?
KUFANELEKILE ukuba simbulele uYehova, kuba “sonke isipho esilungileyo naso sonke isipho esigqibeleleyo” sivela kuye. (Yak. 1:17) UnguMalusi wethu onothando, kwaye usinika zonke izinto esizidingayo. (INdu. 23:1-3) Uzingqine ‘eyindawo yokusabela namandla kuthi’—ngokukodwa xa kunyembelekile! (INdu. 46:1) Ngokuqinisekileyo sinezizathu ezininzi zokungqinela umdumisi owabhala wathi: “Bulelani kuYehova, kuba ulungile; kuba ububele bakhe bothando bukho ukusa kwixesha elingenammiselo.”—INdu. 106:1.
Umxholo wonyaka ka-2015: “Bulelani kuYehova, kuba ulungile.”—INdumiso 106:1
2, 3. (a) Kuyingozi ngantoni ukuzikha kancinci izinto esisikelelwe ngazo? (b) Yiyiphi imibuzo eza kuphendulwa kweli nqaku?
2 Kutheni kubalulekile ukuba sikhe siwujonge lo mba wokubulela? Njengoko kwakuprofetiwe, abantu bale mihla yokugqibela baya beqatsela ekungabini nambulelo. (2 Tim. 3:2) Abaninzi bazikha kancinci izinto abasikelelwe ngazo. Izigidi zabantu azaneli zizinto ezinazo, kunoko zifuna ezingakumbi, zintyontyelwa ngabarhwebi nazizibhengezo. Nathi sinokuzibona sele singenalo uxabiso. NjengamaSirayeli amandulo, sinokuphelelwa luxabiso size singayiboni indlela olubaluleke ngayo ulwalamano lwethu noYehova kunye nezinto asisikelele ngazo.—INdu. 106:7, 11-13.
3 Kwelinye icala, khawucinge ngoko kunokwenzeka xa ujongene nesilingo. Ngamaxesha anjalo, kuba lula ukusindwa ziingxaki uze ungabi sazibona nezo zinto usikelelwe ngazo. (INdu. 116:3) Ngoko, sinokwenza njani ukuze sihlale sinombulelo? Kwaye yintoni eya kusinceda siqhubeke sinembono efanelekileyo ngezinto kwanaxa sijongene nezilingo eziqatha? Makhe sibone.
“ZININZI IZINTO OZENZILEYO, OWU YEHOVA”
4. Sinokwenza njani ukuze sihlale sinombulelo?
4 Ukuba sifuna ukuhlala sinombulelo, simele siyamkele yaye siyixabise into yokuba uYehova usisikelele, size sicingisise ngezinto asenzele zona kuba esithanda. Wathi umdumisi akuyenza loo nto, wamangaliswa yimisebenzi emikhulu kaYehova.—Funda iNdumiso 40:5; 107:43.
5. Yintoni esinokuyifunda kumpostile uPawulos ngokusebenzela ukuba nombulelo?
5 Ininzi into esinokuyifunda kumpostile uPawulos ngokusebenzela ukuba nombulelo. Kuyabonakala ukuba, wayecamngca ngezinto awayesikelelwe ngazo, kuba wayesoloko ebulela. UPawulos wayeyikhumbula kakuhle into yokuba wayekhe ‘wangumnyelisi nomtshutshisi nomntu osileyo.’ Ngenxa yoko, wayibulela into yokuba uThixo noKristu bemenzele inceba baza bamnika ubulungiseleli nangona wayengumoni ngaphambili. (Funda eyoku-1 kuTimoti 1:12-14.) UPawulos wayewaxabisa kakhulu amanye amaKristu ibe wambulela uYehova ngeempawu zawo ezintle nangenkonzo awayeyenza ngokuthembeka. (Fil. 1:3-5, 7; 1 Tes. 1:2, 3) Kwaye xa ejongene nezilingo, wayengalibazisi ukumbulela uYehova ngenkxaso ayifumene ngexesha elililo kubazalwana bakhe. (IZe. 28:15; 2 Kor. 7:5-7) Akumangalisi ke ukuba incwadi ebhalwe nguPawulos ikhuthaze amaKristu isithi: “Hlalani ninombulelo . . . , nilulekana ngeendumiso, ngemibongo kuThixo, ngeengoma zokomoya ninombulelo.”—Kol. 3:15-17.
UKUCAMNGCA NOKUTHANDAZA—KUSINCEDA SIHLALE SINOMBULELO
6. Yintoni wena ongathanda ukumbulela ngayo uYehova?
6 Sinokwenza njani ukuze nathi sisebenzele ekubeni nombulelo njengoPawulos? Ngamnye kuthi kufuneka acamngce ngezinto uYehova asenzele zona. (INdu. 116:12) Ubuya kuwuphendula uthini umbuzo othi, ‘Ziziphi iintsikelelo obungathanda ukumbulela ngazo uYehova?’ Ngaba ubungalubala nolwalamano lwakho oluxabisekileyo noYehova? Okanye ke ukuxolelwa kwakho ngenxa yokuba unokholo kwidini lentlawulelo likaKristu? Ngaba ubungawachaza amagama abazalwana noodade abaye bawa bevuka nawe xa ubujongene nezilingo ezahlukahlukeneyo? Kakade ke, ubungayi kulishiya iqabane lakho lomtshato okanye abantwana bakho obathanda kunene. Ukuzipha ixesha lokucamngca ngezi zinto zintle kangaka akusikelele ngazo uBawo wethu onothando, uYehova, kuya kukwenza umbulele yonke imihla.—Funda iNdumiso 92:1, 2.
7. (a) Kutheni sifanele simbulele uYehova? (b) Uya kuzuza ntoni xa umbulela kwimithandazo yakho?
7 Xa sizibethelele ezingqondweni nasezintliziyweni zethu izinto esisikelelwe ngazo, sitsho sikulungele ukuthandaza nokubulela kuYehova. (INdu. 95:2; 100:4, 5) Abantu abaninzi baye bajonge umthandazo njengendlela nje yokucela izinto kuThixo. Kodwa ke thina siyazi ukuba uYehova uyavuya xa simbulela ngezinto esinazo. EBhayibhileni kukho imithandazo emininzi yokubulela, kuquka okaHana nokaHezekiya. (1 Sam. 2:1-10; Isa. 38:9-20) Ngoko nawe yiba nombulelo njengaba bakhonzi bathembekileyo. Thandaza umbulele uYehova ngezinto akusikelele ngazo. (1 Tes. 5:17, 18) Ukwenjenjalo kuya kuzala amaduna namathokazi. Uya kuhlaziyeka, umthande ngakumbi uYehova kwaye usondele kuye.—Yak. 4:8.
8. Yintoni enokusenza singazixabisi izinto uYehova asenzele zona?
8 Kutheni sifanele siwulumkele umgibe wokungakuxabisi ukulunga kukaYehova? Kaloku sifuzile. Yenzeka kanje le nto: Abazali bethu, uAdam noEva, babekwa emyezweni omhle. Babenikwe yonke into ababeyifuna, kwaye benethemba lokuphila ubomi obungenasiphelo eluxolweni. (Gen. 1:28) Kodwa abazange bazixabise izinto ababesikelelwe ngazo. Basuka banyolukela ezingakumbi. Ekugqibeleni, balahlekelwa nazezo babesele benazo. (Gen. 3:6, 7, 17-19) Ekubeni sihlala nabantu abangenambulelo kweli hlabathi, nathi sinokuphela sele singasaziboni izinto uYehova asenzele zona. Nobuhlobo bethu naye bunokuqalisa ukuba yinto nje engenamsebenzi. Sisenokungayixabisi nenyhweba esinayo yokuba yinxalenye yobuzalwana obusehlabathini lonke. Sinokuthi phithi zizinto zeli hlabathi liza kudlula kungekudala. (1 Yoh. 2:15-17) Ukuba asiyifuni loo nto, masicamngce ngezinto esisikelelwe ngazo size simbulele rhoqo uYehova ngelungelo lokuba ngabantu bakhe.—Funda iNdumiso 27:4.
XA UJONGENE NEZILINGO
9. Kutheni sifanele sicinge ngezinto esisikelelwe ngazo xa sijongene nezilingo ezibuhlungu?
9 Ukuba nombulelo kunokusinceda sijongane nezilingo ezibuhlungu. Sinokusala sibindekile xa siqutyulwa sisihelegu esiphazamisana nobomi bethu, esinjengokungathembeki kweqabane, ukugula sisifo esibulalayo, ukufelwa sisizalwana okanye sisihlobo, okanye ukuntlithwa yintlekele yemvelo. Xa kunjalo, ukucinga ngezinto esisikelelwe ngazo kuya kusithuthuzela kuze kusinike amandla. Khawucinge ngala mava aba bazalwana noodade.
10. UIrina wancedakala njani ngokucinga ngezinto asikelelwe ngazo?
10 UIrina, * onguvulindlela othe ngxi eMerika, wayetshate nomdala owathi kanti akathembekanga, waza wamshiy’ apho nabantwana babo ababini. Yintoni eyanceda uIrina ukuba aqhubeke ekhonza uYehova ngokuthembeka? Uthi: “Ndiyambulela uYehova ngokundihoya ngokukhethekileyo. Ukucinga ngezinto endisikelelwe ngazo suku ngalunye kundenza ndibone ukuba kulilungelo nyhani ukwaziwa nokuthandwa nguBawo wethu okhuselayo. Ndiyazi ukuba yena akasoze andishiye.” Nangona uIrina eye wajongana nezinto ezibuhlungu ebomini bakhe, uvuyo lwakhe lumenza atyhalele phambili kwaye abe lukhuthazo nakwabanye.
11. Yintoni eyanceda uKyung-sook wakwazi ukujongana nesifo esibulalayo?
11 UKyung-sook, ohlala eAsia, wayenguvulindlela nomyeni wakhe kangangeminyaka engaphezu kweyi-20. Kuthe kusenjalo, wafunyaniswa enomhlaza wemiphunga ohambele phambili, kwaye wachazelwa ukuba usalelwe ziinyanga ezintathu ukuya kwezintandathu ephila. Nangona yena nomyeni wakhe babeye bajongana nezilingo ezininzi, ezinkulu nezincinane, babesoloko beyimiqabaqaba. Uthi: “Le yokugula yona into yandosela nyhani. Ndandingathi ndilahlekelwe yiyo yonke into endinayo, kwaye ndisoyika.” Yintoni eyanceda uKyung-sook wajongana nale meko? Uthi: “Qho ebusuku ngaphambi kokuba ndilale, ndiye ndibe ndedwa ndize ndithandaze ngokuvakalayo ngezinto ezintlanu endinombulelo ngazo ngolo suku. Emva koko ndiziva ndithuthuzelekile, kwaye ndimthanda uYehova.” Le mithandazo yasebusuku imncede njani uKyung-sook? Uthi: “Ndiye ndafumanisa ukuba uYehova uyasithwala xa sijongene nezilingo, nokuba izinto esisikelelwe ngazo zininzi kunezilingo esijongana nazo ebomini.”
12. Yintoni eyathuthuzela uJason emva kokuswelekelwa yinkosikazi?
12 UJason, okhonza kwiofisi yesebe eseAfrika, uneminyaka engaphezu kweyi-30 ekwinkonzo yexesha elizeleyo. Uthi: “Kwiminyaka esixhenxe edluleyo, ndaswelekelwa yinkosikazi, kwaye loo ntlungu ikhe indongamele. Xa ndisoloko ndicinga ngokwakusenzeka kuye xa wayebanjwe ngumhlaza, ndiye ndithezeke amandla.” Yintoni encede uJason wakwazi ukujongana nale ntlungu? Uthi: “Kwakha kwenzeka ngeny’ imini ndakhumbula iimini zethu nenkosikazi, kwaye ndambulela uYehova ngezo nkumbulo. Kwatsho kwathi qabu emva koko ndaza ndaqalisa ukumbulela qho uYehova ngezo nkumbulo zimnandi. Ukuba nombulelo kuyitshintshe nyhani indlela endizijonga ngayo izinto. Zisaman’ ukundifikela zona iintlungu, kodwa ke ukumbulela uYehova ngomtshato owaphumelelayo nangelungelo lokumkhonza nomntu owayemthanda ngokwenene, kuye kwayiphucula indlela endizijonga ngayo izinto.”
“Ndiyayibulela into yokuba uYehova enguThixo wam.”—uSheryl
13. Yintoni eyanceda uSheryl wakwazi ukujongana nokuswelekelwa ngamalungu aliqela entsapho yakhe?
13 Xa iNkanyambakazi uHaiyan yantlitha umbindi weePhilippines ngasekupheleni ko-2013, uSheryl, owayeneminyaka eyi-13 ubudala ngoko, wasala eyimpula kaLujaca. Wathi: “Ndalahlekelwa likhaya nangamalungu aliqela entsapho yam.” Abazali bakhe kunye nabathathu kubantakwabo, basweleka kwezo zantyalantyala. Yintoni eye yanceda uSheryl wakwazi ukunyamezela loo ntlungu ngomoya omhle? Unombulelo kwaye akazilibali izinto asikelelwe ngazo. “Ndabona izinto ezazisenziwa ngabazalwana noodade ukuze bancede yaye bakhuthaze abo bahlelelekileyo. Ndandisazi ukuba abazalwana abasehlabathini jikelele babendithandazela.” Wongezelela athi: “Ndiyayibulela into yokuba uYehova enguThixo wam. Usoloko esinika izinto esizidingayo.” Ngokwenene ukungazilibali izinto esisikelelwe ngazo kuyazithomalalisa iintlungu esijongene nazo. Ukuba noxabiso kuyanceda kwanaxa sisehlelwa zizinto ezibuhlungu.—Efe. 5:20; funda eyabaseFilipi 4:6, 7.
“MNA KE, NDIYA KUGCOBA NGOYEHOVA”
14. Yintoni esikhangele phambili kuyo ngomdla? (Jonga umfanekiso osekuqaleni.)
14 Abantu bakaYehova bebesoloko bezivuyela izinto abasikelelwe ngazo ukutyhubela imbali. Ngokomzekelo, emva kokuhlangulwa kuFaro nakwimikhosi yakhe kuLwandle Olubomvu, amaSirayeli avakalisa uvuyo lwawo ngokucula iingoma zokudumisa nokubulela. (Eks. 15:1-21) Namhlanje, enye yezinto esizixabisayo esisikelelwe ngazo lithemba lokuhlangulwa kuyo yonke into esivisa ubuhlungu. (INdu. 37:9-11; Isa. 25:8; 33:24) Khawuthelekelele nje indlela esiya kuvakalelwa ngayo xa uYehova eshenxisa zonke iintshaba zakhe aze asingenise kwihlabathi elitsha elinoxolo nobulungisa. Ngokwenene siya kumbulela uYehova ngaloo mini!—ISityhi. 20:1-3; 21:3, 4.
15. Yintoni ozimisele ukuyenza ngo-2015?
15 Sikhangele phambili ekufumaneni iintsikelelo ezininzi ezivela kuYehova kulo nyaka ka-2015. Kakade ke, sisenokuzifumana izilingo. Kodwa enoba yintoni na esehlelayo, siyazi ukuba uYehova akayi kusishiya. (Dut. 31:8; INdu. 9:9, 10) Uza kuqhubeka esinika yonke into esiyifunayo ukuze simkhonze ngokuthembeka. Ngoko, ngamana singazimisela ukufana nomprofeti uHabhakuki, owathi: “Nangona umkhiwane usenokungatyatyambi, ize nemidiliya ingavelisi; umsebenzi womthi womnquma usenokusilela, namasimi asenokungakuvelisi ukutya; imihlambi yezimvu isenokwahlukaniswa nobuhlanti, kuze kungabikho mhlambi wankomo esibayeni; mna ke, ndiya kugcoba ngoYehova; ndiya kuvuya kuThixo wosindiso lwam.” (Hab. 3:17, 18) Ngamana kuwo wonke lo nyaka, singacinga ngezinto esisikelelwe ngazo kwaye silandele isibongozo esikumxholo wonyaka ka-2015 esithi: “Bulelani kuYehova, kuba ulungile.”—INdu. 106:1.
^ isiqe. 10 Amanye amagama kweli nqaku atshintshiwe.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
21 Wahlabela mgama uYehova esithi kuMoses: “Thetha kubabingeleli, oonyana baka-Aron, uthi kubo, ‘Ze kungabikho bani uzenza inqambi ngomphefumlo oswelekileyo phakathi kwabantu bakowabo.+
2 Kodwa ngenxa yesalamane sakhe segazi esisondeleyo kuye, ngonina nangoyise nangonyana wakhe nangentombi yakhe nangomntakwabo
3 nangodade wabo oseyintombi enyulu, osondeleyo kuye, engenandoda, angazenza inqambi ngaye.
4 Makangazenzi inqambi [ngomfazi onomnini] wakhe phakathi kwabantu bakowabo, ukuba azihlambele.
5 Maze bangazichebi inkqayi iintloko zabo,+ bangaluchebi udini lweendevu zabo,+ nenyama yabo bangayiqaphuli.+
6 Mababe ngcwele kuThixo wabo,+ bangalihlambeli igama loThixo wabo,+ kuba ngabo abasondeza umnikelo wasemlilweni kaYehova, isonka soThixo wabo;+ ngoko ke bamele babe ngcwele.+
7 Mabangamthabathi umfazi ongunongogo+ okanye odlwenguliweyo; bangamthabathi+ nomfazi oqhawule umtshato+ nendoda yakhe, ngokuba ungcwele kuThixo wakhe.
8 Uze umngcwalise ke,+ kuba esondeza isonka sikaThixo wakho. Woba ngcwele kuwe,+ ngokuba ndingcwele, mna Yehova uningcwalisayo.+
9 “‘Ukuba ithe intombi yombingeleli yazihlambela ngokuba ngunongogo, ihlambela uyise. Yotshiswa ngomlilo.+
10 “‘Umbingeleli omkhulu phakathi kwabazalwana bakhe, ekuya kugalelwa ioli+ yokuthambisa entlokweni yakhe, nowamiselwayo ukuze azinxibe izambatho,+ makangayiyeki ingalungiswanga intloko yakhe,+ angazikrazuli izambatho zakhe.+
11 Angayi nakumphefumlo ofileyo.+ Angazenzi inqambi ngoyise nangonina.
12 Makangaphumi engcweleni yaye angayihlambeli ingcwele kaThixo wakhe,+ ngokuba umqondiso wokuzinikezela, oyioli yokuthambisa kaThixo wakhe,+ uphezu kwakhe. NdinguYehova.
13 “‘Makazithabathele umfazi onyulu.+
14 Ke yena umhlolokazi okanye umfazi oqhawule umtshato nodlwenguliweyo, kwanonongogo, makangathabathi namnye kubo, kodwa ufanele athabathe intombi enyulu yodwa ebantwini bakowabo njengomfazi.
15 Makangayihlambeli imbewu yakhe phakathi kwabantu bakowabo,+ ngokuba ndinguYehova omngcwalisayo.’”+
16 Waqhubeka uYehova ethetha kuMoses, esithi:
17 “Thetha kuAron, uthi, ‘Makungasondeli nawuphi na umntu okwimbewu yakho, ezizukulwaneni zabo, osukuba enesiphene,+ ukuze anikele isonka sikaThixo wakhe.+
18 Makangasondeli nawuphi na umntu onesiphene: umntu oyimfama okanye osisiqhwala okanye onempumlo esikekileyo okanye osisilima,+
19 okanye umntu owaphuke unyawo okanye owaphuke isandla,
20 okanye osisifombo okanye obhityileyo okanye onesifo emehlweni akhe okanye onokhwekhwe okanye onesitshanguba okanye otyumke amasende.+
21 Ze kungasondeli namnye umntu onesiphene wembewu ka-Aron umbingeleli ukuze enze iminikelo yasemlilweni kaYehova.+ Unesiphene. Makangasondeli ukuze anikele isonka sikaThixo wakhe.+
22 Angasidla isonka sikaThixo wakhe esivela kwizinto ezizezona zingcwele+ nakwizinto ezingcwele.+
23 Noko ke, makangezi kufuphi nekhuselo,+ angasondeli nasesibingelelweni,+ ngokuba unesiphene;+ makangayihlambeli ingcwele yam,+ ngokuba ndinguYehova obangcwalisayo.’”+
24 Wakuthetha ke uMoses oko kuAron noonyana bakhe noonyana bonke bakaSirayeli.
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Levitikus 21
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
UThixo Uthanda Ndiphile Ubomi Obunjani?
Impendulo yeBhayibhile
UThixo uthanda ukuba umazi kakuhle, usondele kuye, umthande uze umkhonze ngentliziyo epheleleyo. (Mateyu 22:37, 38; Yakobi 4:8) Unokufunda indlela ongakwenza ngayo ukuthanda kukaThixo kubomi neemfundiso zikaYesu. (Yohane 7:16, 17) UYesu wayengathethi ngokuthanda kukaThixo nje kuphela, wayekwenza. Wathi injongo yakhe ebomini ‘
yayikukwenza ukuthanda kwalowo wamthumayo.’—Yohane 6:38.
Ngaba kufuneka ndifumane imibono namaphupha akhethekileyo ukuze ndazi ukuba uThixo ufuna ndenze ntoni?
Akunjalo, kuba yonke into uThixo afuna abantu bayenze iseBhayibhileni. Inayo yonke into ekufuneka uyenze ukuze ‘
uwuxhobele ngokupheleleyo wonke umsebenzi olungileyo.’ (2 Timoti 3:16, 17) UThixo ufuna usebenzise iBhayibhile ‘
ngamandla akho engqiqo’ ukuze ufunde ukuba ufuna wenze ntoni.—Roma 12:1, 2; Efese 5:17.
Ngaba Ndingakwenza Ukuthanda KukaThixo?
Ewe, ungakwenza, kuba iBhayibhile ithi: “
Akukho nzima ukwenza imiyalelo kaThixo.” (1 Yohane 5:3, iEasy-to-Read Version) Oku akuthethi kuthi imiyalelo kaThixo isoloko ilula. Kodwa uya kuzuza okuninzi kunemigudu ekufuneka uyenzile. UYesu wathi: “
Banoyolo abo balivayo ilizwi likaThixo baze balithobele!”—Luka 11:28, iGood News Translation.


text:
Ngoobani Abaya Ezulwini?
Impendulo esuka eBhayibhileni
UThixo ukhetha inani elilinganiselweyo lamaKristu athembekileyo aza kuvuselwa ezulwini. (1 Petros 1:3, 4) Emva kokuba ekhethiwe, kufuneka aqhubeke elandela imigaqo yamaKristu ebonisa ukuba anokholo aze aziphathe kakuhle ukuze angaphulukani nethemba lawo lokuphila ezulwini.
Yintoni eza kwenziwa ngabo baya ezulwini?
Baza kulawula njengookumkani nababingeleli kunye noYesu iminyaka eli-1 000. (ISityhilelo 5:9, 10; 20:6) Baza kubumba “amazulu amatsha”, okanye urhulumente wasezulwini, balawule “umhlaba omtsha” okanye abantu abasemhlabeni. Abo balawuli baza kuncedisa ekubuyiseleni uluntu kwimeko entle njengokuba uThixo wayefuna kube njalo kwasekuqaleni.
Bangaphi abaza kuvuselwa ezulwini?
IBhayibhile ithi abantu abali-144 000 baza kuvuselwa ezulwini. (ISityhilelo 7:4) Kumbono ekuthethwe ngawo kwiSityhilelo 14:1-3, umpostile uYohane wabona “iMvana imi phezu kweNtaba yeZiyon, kumi nayo ikhulu elinamashumi amane anesine lamawaka.” Kulo mbono, “iMvana” imela uYesu owavuswayo. (Yohane 1:29; 1 Petros 1:19) ‘INtaba yeZiyon’ imela isikhundla esiphakamileyo sikaYesu nabali-144 000 abaza kulawula kunye naye ezulwini.
Abo “babiziweyo nabanyuliweyo” ukuba balawule noKristu eBukumkanini babizwa ngokuba ‘ngumhlambi omncinane.’ (ISityhilelo 17:14; Luka 12:32) Oku kubonisa ukuba bambalwa xa bethelekiswa nenani elipheleleyo lezimvu zikaYesu.
Ubuxoki ngabantu abaya ezulwini
Ubuxoki: Bonke abantu abalungileyo baya ezulwini.
Inyaniso: UThixo uthembisa ukuba abantu abaninzi abangamalungisa baza kuphila ngonaphakade emhlabeni.
UYesu wathi: “Akukho mntu unyukele ezulwini.” (Yohane 3:13) Wabonisa ukuba abantu abalungileyo abafa ngaphambi kwakhe, njengoAbraham, uMoses, uYobhi noDavide abazange baye ezulwini. (IZenzo 2:29, 34) Kunoko, babenethemba lokuvuselwa emhlabeni.
—Yobhi 14:13-15.
Uvuko lwasezulwini lubizwa ngokuba ‘luvuko lokuqala.’ (ISityhilelo 20:6) Oku kubonisa ukuba kuza kubakho olunye uvuko. Iza kuba luvuko lwasemhlabeni.
IBhayibhile ifundisa ukuba xa kulawula uBukumkani bukaThixo, ‘akusayi kubakho kufa.’ (ISityhilelo 21:3, 4) Esi sithembiso siza kwenzeka emhlabeni kuba kungazange kubekho kufa ezulwini.
Ubuxoki: Umntu uyazikhethela ukuba uza kuphila ezulwini okanye emhlabeni.
Inyaniso: NguThixo ogqibayo ukuba nguwuphi umKristu othembekileyo oya kufumana “umvuzo wobizo lwaphezulu,” oko kukuthi, ithemba lokuphila ezulwini. (Filipi 3:14) Umntu akakhethwa kuba ekunqwenela okanye enamabhongo.
Ubuxoki: Ithemba lokuphila ubomi obungunaphakade emhlabeni alibalulekanga, linikwa abo bangakufanelanga ukuya ezulwini kuphela.
Inyaniso: UThixo ubiza abo baza kuphila ubomi obungunaphakade emhlabeni ngokuthi ‘abantu bam,’ ‘abanyuliweyo bam,’ nokuba ‘abasikelelweyo bakaYehova.’ (Isaya 65:21-23) Baza kuba nelungelo lokuzalisekisa injongo uThixo awayenayo kwasekuqaleni ngabantu
Ubuxoki: I-144 000 ekuthethwe ngayo kwiSityhilelo linani elifuziselayo, kungekhona elokoqobo.
Inyaniso: Nangona kukho amanani afuziselayo kwiSityhilelo, amanye amanani asetyenzisiweyo ngawokoqobo. Ngokomzekelo, sithetha “ngamagama alishumi elinesibini abapostile abalishumi elinesibini beMvana.” (ISityhilelo 21:14) Nazi izizathu ezibangela ukuba inani elili-144 000 lifanele lithathwe njengenani lokoqobo.
ISityhilelo 7:4 sithetha ‘ngenani labo batywinwayo, ikhulu elinamashumi mane anesine lamawaka.’ Kumongo wale vesi, kuthelekiswa neqela lesibini: “isihlwele esikhulu, ekungekho mntu wakwaziyo ukusibala.” Nabo ‘besihlwele esikhulu’ bafumana usindiso kuThixo. (ISityhilelo 7:9, 10) Ukuba inani elili-144 000 ibilinani elifuziselayo, elibhekisela kwiqela elinenani elingachazwanga, ibingayi kufunyaniswa eyona nto ithelekiswayo phakathi kwala maqela mabini. *
^ isiqe. 21 Ngokufanayo uNjingalwazi uRobert L. Thomas wabhala wathi nge-144 000 echazwe kwiSityhilelo 7:4: “linani lokoqobo xa lithelekiswa nenani ekuthethwe ngalo kwisahluko 7:9. Ukuba kuthwa eli nani lelokomfuziselo loo nto ithetha ukuba alikho ekunokuthiwa lelokoqobo eBhayibhileni.”
Ukongezelela koko, i-144 000 ichazwe njengabo “bathengwa phakathi koluntu njengeentlahlela.” (ISityhilelo 14:4) Ibinzana elithi ‘intlahlela’ libhekisela kwizinto ezimbalwa ezithatyathwe kwezininzi. Lichaza abo baza kulawula ezulwini kunye noKristu belawula abantu abasemhlabeni.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
23 Waza waphendula uYobhi wathi:
2 “Kwananamhlanje ukuxhalaba kwam+ kuyimvukelo;Isandla sam sinzima ngenxa yokuncwina kwam.
3 Owu akwaba bendisazi ukuba ndinokumfumana phi na ngokwenene!+Bendiya kuza ndiye kufika kwindawo ahlala kuyo.+
4 Bendiya kuzisa phambi kwakhe ityala,Ndize umlomo wam ndiwuzalise ngeengxoxo zokuziphendulela;
5 Bendiya kuwazi amazwi andiphendula ngawo,Yaye bendiya kukuqwalasela oko akuthethayo kum.+
6 Ngaba ebeya kusukuzana nam ngamandla amakhulu?Akunjalo! Ngokuqinisekileyo ebeya kunikela ingqalelo kum.+
7 Lowo uthe tye ngokuqinisekileyo uya kuyilungelelanisa imicimbi,Yaye bendiya kumka kumgwebi wam ndikhuselekile ngonaphakade.
8 Khangela! Ndiya empuma, yaye akakho apho;Ndibuye kwakhona, ibe andimqondi;+
9 Ekhohlo apho asebenza khona, kodwa andimboni;Ujikela ngasekunene, kodwa andimboni.
10 Kuba uyazi kakuhle indlela endiyithabathayo.+Emva kokuba endivavanyile, ndiya kuphuma ndinjengegolide.+
11 Unyawo lwam lunamathele emanyathelweni akhe;Indlela yakhe ndiyigcinile, yaye andiphambuki.+
12 Emyalelweni wemilebe yakhe andisuki.+Ndiwagcinile amazwi omlomo wakhe+ ngaphezu koko ndimiselwe kona.
13 Inye ingqondo yakhe, yaye ngubani onokumxhathisa?+Nomphefumlo wakhe uyanqwena, kwaye uya kukwenza.+
14 Kuba uya kukuphumeza ngokupheleleyo oko ndikumiselweyo,+Yaye izinto ezinjengezi zininzi kuye.
15 Kungenxa yoko ndiziva ndiphazamisekile ngenxa yakhe;Ndizibonakalisa ndinikela ingqalelo yaye uyandinkwantyisa.+
16 KwanoThixo uyenze yaphakuzela intliziyo yam,+Yaye uSomandla undiphazamisile.+
17 Kuba andenziwanga ndathi cwaka ngenxa yobumnyama,Nangenxa yokuba ubuso bam bugutyungelwe sisithokothoko.
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Yobhi 23
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
by by OBU mXhosa
(mthatha, Eastern Cape, South Africa)
intro: sungxama neh, thul'ubukele (OBU mXhosa)
Verse 1: abantu bendinyhasha bengayazi ndizokubakhomba/ngoku bayabila babila nangaphantsi/kuba ndakhe ndahlala phantsi kuba ndijongelwa phantsi/yabona ngoku xandigqith'abantu bajonga phantsi/Suka endleleni undivalele sani/awuboni ndifun'ugqitha but undivalele sani/ndisuk'eMthatha andiceli ndiyathatha/xa ndibetha ndiyavatha/ndikuthi Bhadu ngezithonga/akhont'endiyithanda njenge qonga/ngenyimini ndizobonga/futhi nawe ndiyak'thembisa nizond'bona
chorus: brika bhooova- Nam ndifun'uzbonakalisa ndifuna nje lo chance/
Brika bhooova- eish ndithi wait sungxama, wait sungxama/
brika bhooova- masithi brika brika brika brika/
brika bhoova- masithi brika brika brika brika/
verse 2: i believe in my dreams brika bhova khobukele/andinguye lamnt'odlalo ncumbelele/bawo khond'hlekise nam ndifun'uncuma ndilele/inob'undiqalile ngoba soze ndik'sukele/into endiy'funayo ndizoy'fumana/kanti nawe ndizok'fumana/obengekho uzova ngezithonga/ndiyabonga.
chorus: brika bhooova- nam ndifun'uzbonakalisa ndifuna nje lo chance/
brika bhooova- eish ndithi wait sungxama wait sungxama/
brika bhoova- masithi Brika brika brika brika×2
Verse 3: uthin'apha kum ndifun'uva tshin/suka kaloku ubhekele aph'/ kaloku nam ndizam'upusha tshin/kaloku ndiqala ndithethe ndigqibe/uziqonda ndibamela ngamanqina ndiqabel'amaqhina/ndiqala nogqula nosisi abadala bangangqina/ndinqabile ecaweni ndiquqa estudio kodwa ndokuhlala ndilingqina/haters ziphambene kalok andizuHoyi/ukuba bathi ngamadoda bayaxoka bazoqina/ you strike me once i stike you twise/two wrongs make a right/ ndiyeke ndi right/ nyhani ndi alright.
chorus:Brika bhoova- nam ndifun'uzbonakalisa ndifuna nje lo chance/
brika bhooova-eish ndithi wait sungxama wait sungxama
brika bhoova- masithi brika brika brika brika ×2
Join in and write your own page! It's easy to do. How? Simply click here to return to Post Your Lyrics.


text:
Chapter 3
1 Kuthiwa, Ukuba ithe indoda yamgxotha umkayo, wemka kuyo, waba ngowandoda yimbi, inokumbuyela na? Alingebi lihlanjelwe na elo lizwe? Wena ke uhenyuzile nezithandane ezininzi; unokubuyela na ke kum? utsho uYehova.
2 Phosa amehlo akho eluqayini ubone; kuphi na apho ungalalwanga khona? Wabahlalela ngasezindleleni, njengomArabhi entlango; walihlambela ilizwe ngokuhenyuza kwakho, nangezinto zakho ezimbi.
3 Yathintelwa ke imikhumezelo, ayeza nemvula evuthisayo; usuke wanebunzi lehenyukazi, akwavuma ukuba neentloni.
4 Akuyi kuthi na ngoku undibize, uthi, Bawo, ulikholwane lobutsha bam?
5 Uya kuba nenqala ngonaphakade na, ahlale ewugcinile na umsindo? Yabona, uthetha njalonje, wenza ububi, ubufezile.
6 Wathi uYehova kum ngemihla yokumkani uYosiya, Ukubonile na elikwenzileyo iphambakazi uSirayeli? Belihamba phezu kweentaba zonke ezinde, naphantsi kwemithi yonke eluhlaza, lihenyuza khona.
7 Ndathi, emveni kokuba likwenzile oko konke, Liya kubuyela kum. Lasuka alabuya; lakubona oko ingininginikazi, udade wabo uYuda.
8 Ndabona ukuba, noko iphambakazi uSirayeli likrexezileyo, ndaligxotha, ndalinika incwadi yokwahlukana nalo, lisuke noko ingininginikazi uYuda, udade walo aloyika; lasuka ke laya kuhenyuza nalo.
9 Kwathi, ngenxa yesandi sokuhenyuza kwalo, lahlanjelwa ilizwe, lakrexeza namatye nemithi.
10 Nakuko konke oko, alabuyela kum ingininginikazi, udade walo uYuda, ngentliziyo yonke; kwaba ngokuxoka; utsho uYehova.
11 Wathi uYehova kum, Iphambakazi uSirayeli lizigwebele ngokwalo, ngaphezu kwengininginikazi uYuda.
12 Yiya umemeze la mazwi entla, uthi, Buya, phambakazi Sirayeli, utsho uYehova; andiyi kubusanganisa ubuso bam kuni, ngokuba ndinenceba, utsho uYehova; andiyi kuba nanqala ngonaphakade.
13 Buvume kodwa ubugwenxa bakho; ngokuba ukreqile kuYehova uThixo wakho, waziphangalalisa iindlela zakho kwabasemzini, ngaphantsi kwayo yonke imithi eluhlaza; ke ilizwi lam analiphulaphula; utsho uYehova.
14 Buyani, nyana bangamaphamba, utsho uYehova; ngokuba ndinizekile mna. Ndiya kunithabatha abe mnye emzini, babe babini kwimizalwane, ndinizise eZiyon;
15 ndininike abalusi abangantliziyo yam, banaluse ngokwazi nangengqiqo.
16 Kothi, xa nithe nanda naqhama ezweni ngaloo mihla, utsho uYehova, bangabi sathi, Ityeya yomnqophiso kaYehova; ingathi qatha entliziyweni; ingakhunjulwa ngabo, ingafuneki, ingabuye yenziwe.
17 Ngelo xesha iYerusalem kuya kuthiwa yitrone kaYehova, zixhontelane khona zonke iintlanga ngenxa yegama likaYehova eliseYerusalem; zingabi salandela ubungqola bentliziyo yazo embi.
18 Ngaloo mihla iya kuhamba indlu yakwaYuda kunye nendlu yakwaSirayeli, bavele kunye ezweni lasentla, beze ezweni endabanikayo ooyise laba lilifa.
19 Ndathi mna, Azi ndingathini na ukukumisa phakathi koonyana, ndikunike ilizwe elinqwenelekayo, ilifa eliligugu lawo amagugu eentlanga? Ndathi, Niya kundibiza ngokuthi, Bawo; ningabuyi ekundilandeleni.
20 Inyaniso, njengoko umfazi atshinizayo kuwabo, nitshinizile ngokunjalo kum, nina ndlu kaSirayeli; utsho uYehova.
21 Livakele izwi eluqayini, isililo sokutarhuzisa soonyana bakaSirayeli; ngokuba bebezigwenxile iindlela zabo, bamlibala uYehova uThixo wabo.
22 Buyani, nyana bangamaphamba; ndokuphilisa ukuphamba kwenu. Uyabona, siza kuwe; ngokuba wena, Yehova, unguThixo wethu.
23 Inyaniso, yaba bubuxoki ingxokozelo yasezindulini, yasezintabeni; inyaniso, lukuYehova uThixo wethu usindiso lukaSirayeli.
24 Isikizi liyidlile indyebo yoobawo kwasebuncinaneni bethu: impahla yabo emfutshane neenkomo zabo, oonyana babo neentombi zabo.
25 Masilale esikizini lethu, lisigubungele ihlazo lethu; ngokuba kuYehova uThixo wethu sonile, thina noobawo, kwasebuncinaneni bethu, unanamhla; asaliphulaphula ilizwi likaYehova uThixo wethu.


text:
uNik Chaykovskiy, ingcali evela kwi-8 (Semalt , iqinisekisa ukuba ukuhanjiswa kogaxekile ngenye yeengxaki ezithatha i-webmasters njengamanje. Le meko iye yaqhubeka ingaphezu kweminyaka, nto leyo ithetha ukuba umntu kwindawo ethile wenza imali eninzi ekudaleni ugaxekile logaxekile.
Umoya woMoya kunye noKhenketho
Ugaxekile ngoku wenze indlela eya kwiingxelo zeGoogle Analytics. Abakwa-Spammers bajonga ukukhuseleka kwenkqubo ukwenzela ukuba bavele kwiingxelo zeedatha zewebhu. Bakwenza oku nethemba lokuba bafuna ukufuna ukwazi ukuba i-webmaster ivakatye kwiwebhusayithi yabo ukuba ibone ukuba kutheni ingxelo. Ingxaki kukuba ayinyuli kwimizila. Abayifumananga nangoko kuba i-bots. Basebenzisa ikhowudi yokulandelela i-JavaScrip esebenzisa i-Google Analytics ukudala isaziso sokuba kukho ukutyelela. Baye baqukumbela iifomati ezibalulekileyo ezifana nezindleko zokuhlawula kunye nezinye izinto ezisetyenziselwa ukuhlalutya inxaxheba. Kubalulekile ukukhusela ugaxekile logalelo xa umntu efuna iinkcukacha ezichanekileyo ngokukodwa xa athembela kuyo ukwenza izigqibo zokuthengisa.
Kuya kuba nzima ukuvimba ugalelo logalelo ngokukodwa kuba abagaxekile basebenza ngokukhawuleza, banyusa izinga leentshukumo zogaxekile kunye nemithombo. Kuthetha ukuba i-webmasters kufuneka iphucule kwimzamo abayifakeyo ekupheliseni kunye nokuluhlu lwabantu abamnyama. Kubaluleke kakhulu kubantu abanesayithi elitsha abangenayo imoto efanelekileyo. Ukwenyuka kwamazinga okugaxeka kwiindawo ezinjalo kuza kubonisa ukugqithisa okungaphezulu kwimihla ngemihla ehlabayo.
Kulula kangakanani na?
Elinye iphepha lilayisha iirekhodi njengetyelelo olulodwa. Abagxeki be-spammers basebenzise ikhowudi yokulandelela ye-Google Analytics baze bathumele idatha ye-traffic ngqo kwiingxelo, ngaloo ndlela baqulunqe ukutyelela. Ingathatha i-0.001 imizuzwana ukulayisha iphepha elilodwa kwiseva kwindawo ethile..Nangona kunjalo, banokunyanzelisa i-100 yezi zihlandlo ezibukhali kwii-akhawunti zeGoogle zezinye iindawo ezininzi. Kulula kakhulu ukuthenga omnye umphathi. Ngethuba nje ukuba abagaxekile baqinisekile nge-ROI, kukho umonakalo omkhulu abanokuwenza nabo.
Iisombululo eziza Kufutshane
Amanye amacebo ngamanye amaxesha aphakame kakhulu ukuba izisombululo eziqeshwe ukuvimba ukuthunyelwa kogaxekile akusebenzi. Enye yazo yinkonzo engummangaliso ebizwa ngeDarodar. Ezi ndlela zilandelayo azizange zicacise kwi-GA.
- Iifayile .htaccess. Akusebenzi kuba i-spam spam ayithinti indawo
- Uludwe lokungabandakanywa kokudluliselwa. Ayinakho ukuhlaziywa.
- Iifayile zokungabikho. Yindlela yokudlulileyo kuba ijolise kuphela kwixesha elizayo logaxekile kwaye aliyi kuphinda lisebenzise kwakhona ulwazi oludlulileyo lwe-spam yolwazi.
Isihlunu sokungabikho ngokufutshane sifikile ekugqibeleni ukususa i-spam yokudlulisa i-Darodar. Umlinganiselo wodwa wokuba wawungenaso uluhlu oluthathwe ngokutsha oluthatywayo lwe-spammer.
Umdlalo wePuzzles Missing
Isisombululo esisebenzayo sokuchonga kunye nokuvimba ukuthunyelwa kunye nedatha yefowuni kufuneka ihlaziywe ngokutsha, livela kwi-database ebanzi, kwaye ibuye ibuyele kwiinkcukacha ezidlulileyo. Ngokusekelwe kwimiba emithathu kwisisombululo esipheleleyo, nantsi enye esebenzayo.
Inyathelo 1: Ukusebenzisa Amacandelo ukuba Ungabandakanyi ugaxekile
Kungcono ukusebenzisa amacandelo kuba bengatshintshi idatha ngokusisigxina. Ukuba umntu uphawula ngokungcolileyo abathungi boqobo xa besebenzisa izihlungi, akukho ndlela yokuzibuyisela. Kungenzeka ukwakhiwa kwedatha endala usebenzisa amacandelo, nangona kwenzeka ixesha elingakanani. Omnye unokuwasebenzisa ngokuphindaphindiweyo.
Isinyathelo 2: Ukugcina uLuhlu lokuCima
I-Slack iyisistim e-webmasters esinokuyisebenzisa ekujongeni imithombo yokuthumela..Ikwazisa umsebenzisi malunga naluphi na ukuthunyelwa okutsha kwaye ubanika i-prompt: ingaba umhlophe okanye uluhlu olumnyama luvela kumthombo wokubhenela.
1. I-Slack ifumana bonke abathunyelwayo, kunye
2. Isebenzisa i-PHP ukuhlenga zonke iziphumo ngomyalelo wokubala, uze udibanise uluhlu lokugqibela kwi-webmaster ukuze ubone ukuba kukho na into ebonakalayo eyaziwayo. Ukuba akunjalo,
3. Ihambela yonke into ekhunjelwayo yogaxekile kumzila wesondlo onika umsebenzisi ukhetho phakathi komhlophe okanye uluhlu lwabantu abamnyama. Naluphi na ukhetho olukhethayo, lukhokelela kwisinyathelo 4,
4. Iphinda ibuyele kwiphepha eliqinisekisa isigqibo njengesiqinisekiso sokhetho.
5. Slack ke ugcina kwaye uvale bonke abagaxekile abachongiweyo kwiziko leenkcukacha
6. Idatha yokugqibela yedatha ecocekileyo iya kuba kwifom ye-regex. Kopisha kwaye unamathisele kwi-Google Analytics.
I-Slack ivumela abaphathi bewebhu ukuba bahlaziye uluhlu lokunciphisa ubuncinane ubuncinane amahlanu ngosuku.
Ngokwenene, iziSombululo ezininzi ziSebenza:
Nangona le ndlela ibonakalisiwe, iya kusebenza ngakumbi ukuba i-webmaster iyenze ngezinye iindlela, ukuqinisekisa ukuba zihlanganisa zonke iziseko. Ukongeza kwisisombululo esisisisombululo:
- Cofa kwibhokisi yokukhangela eyenza iGoogle Analytics ukuba ingabandakanyi i-bots nee-spider ziwayo,
- Faka isicelo "faka isihlomelo segama lomncedisi,"
- Sebenzisa ii-cookies
Isihlunu esicacisiwe esichazwe apha ngentla siphumelele ngezinye ixesha, kodwa asiyiyo isisombululo esiphezulu ngenxa yokuba:
- Umncedisi wegama lokusasaza akunzima ukwenza, kwaye abahlaziyi-spammers bahlalutya ngokuyisebenzisa njengabantu abasengozini.
- Ukuba ukusetha kungalunganga, kunokuphela kokucoca ababenokubhenela.


text:
Intshayelelo
bekukubi Umatshini isanti somhleli uhlobo olutsha lwe somhleli oluphuhliswe Tarzan ngokwe indlela abaxumi 'kunye requirement.Sand Powder isahlukanisi lisoloko lisetyenziswa kunye ungumqokeleli uthuli ngaphandle Motors. It likude inciphise iindleko iindleko zotyalo-mali kunye nokusebenza, kwaye ubukhulu becala kusetyenziswa ngokuba ukwahlula ngumgubo ngokugqithisileyo kumgca ekwenziweni ngesanti.
Faka
1. Easy ukuba alungise
izahlulo 4 uhlengahlengiso njengoko: impahla uwa ulawulo, ulawulo umoya kuqala, ulawulo umoya zasesekondari, ulawulo umthamo ogqityiweyo. Oku uyakwazi ukulawula umoya kwemali kunye nesiqulatho nomgubo encedisayo kakhulu.
ogcino 2. Power
Lo matshini ngaphandle motor zombane, ukusetyenziswa kwamandla yi umqokeleli uthuli.
3. isakhiwo Simple, zimbalwa iindawo contract eziphathekayo, lingonakali encinane, ixabiso eliphantsi yesondlo (Sand Powder isahlukanisi).
4. ukuthwala uthembeke kwaye uzinzile
Ngaphandle emnyango umoya lo, le iibheringi zonke zigxunyekwe isiseko obuvelisa kuqala, emva koko zigxunyekwe nembasa kwicala umatshini. Ebizwa ipleyiti esisigxina igcinelwe mingxuma Screw ukudilizwa.
5. ukwabiwa Uniform kwezinto
6. Easy ulondolozo-kokona isanti somhleli
Ubuhle-Sand Powder Umahluli
1. Iindleko aphantsi ulondolozo kunye nokusebenza
2. Ukunciphisa isiqulatho ukunyakama, ukunciphisa iindleko
3. Ukuphuhlisa yokurhweba imbudumbudu 200 impahla enemingxuma.
Principle
Gravity Umatshini somhleli bangahlela izinto 0-4.75mm eyomileyo-moya, amandla kunye qirflow ulwalathiso eguqukayo. Ukufuma max yesixhobo lokondla kufuneka ngaphantsi kwe-5%, & lt; 3% kukulungele classifing isiphumo.
Technical Iparameters-Sand Powder Umahluli


text:
Chapter 4
1 Ngenxa yoko, sinalo nje olu lungiselelo, sithi, njengoko senzelwe inceba, singethi mandla;
2 sisuke sazilahla izinto ezifihlakeleyo eziziintloni, singahambi ngobuqhetseba, singalikhohlakalisi ilizwi likaThixo; sisuka ngokuyibonakalalisa inyaniso siziyaleze kuso sonke isazela sabantu emehlweni kaThixo.
3 Ukuba ke zigqutyuthelwe iindaba ezilungileyo zethu, zigqutyuthelwe kwabo batshabalalayo;
4 athe uthixo weli phakade wazimfamekisa ngaphakathi kwabo iingqiqo zabangakholwayo, ukuze singabengezeli kubo isikhanyiso seendaba ezilungileyo zobuqaqawuli bukaKristu, ongumfanekiselo kaThixo.
5 Kuba asizivakalisi thina, sivakalisa uKristu Yesu ukuba uyiNkosi; sibe ke thina sizivakalisa ukuba singabakhonzi benu ngenxa kaYesu.
6 Ngokuba nguThixo, yena wathi ukhanyiso malukhanye ebumnyameni, okhanyisele iintliziyo zethu, ukuze kukhanye ukwaziwa kobuqaqawuli bukaThixo ebusweni bukaYesu Kristu.
7 Ke kaloku obu butyebi sibuphethe ngezitya zodongwe, ukuze incamisa yamandla ibe yekaThixo, ingaphumi kuthi.
8 Siyabandezelwa ngeenxa zonke, singaxineki; siyathingaza, singancami; sitshutshiswa, asiyekelwa;
9 sikhahlelwa phantsi, asitshatyalaliswa;
10 sihlala sikuthwele ngomzimba ukufa kweNkosi uYesu ukuze nobomi bukaYesu bubonakalaliselwe emzimbeni wethu.
11 Kuba thina badla ubomi simana sinikelwa ekufeni ngenxa kaYesu, ukuze nobomi bukaYesu bubonakalaliselwe enyameni yethu enokufa.
12 Ngoko ke kusebenza ukufa kuthi, ke kuni kusebenza ubomi.
13 Sinawo nje ke kwaloo moya wokholo, ngokoko kubhaliweyo kwathiwa, Ndakholwa, kungoko ndathethayo: nathi ke siyakholwa, kungoko sithethayo nokuthetha;
14 sisazi ukuba lowo wayivusayo iNkosi uYesu, uya kusivusa nathi ngoYesu, asimise phambi kwakhe, ndawonye nani.
15 Kuba konke oko kungenxa yenu, ukuze luthi ubabalo, lwakuba lwandile ngabona baninzi, luwuphuphumise umbulelo, use ekuzukiseni uThixo.
16 Kungoko singethi mandla; kuba nokuba umntu wethu wangaphandle uya esonakala, usuka yena owangaphakathi aye ehlaziyeka imihla ngemihla.
17 Kuba ubukhaphukhaphu bembandezelo yethu eyeyomzuzwana busisebenzela ngokuncamise kwaphela ubuqaqawuli obukhulukazi obungunaphakade
18 sakubon’ ukuba asixuneli ezintweni ezibonwayo, sixunela kwezingabonwayo. Kuba ezibonwayo zezomzuzwana, ke zona ezingabonwayo zezonaphakade.


text:
INDLELA YOKUPHILA YAMAKRISTU
Philela Ukudumisa UYehova!
Ubomi sisipho esixabisekileyo. Ukuba sisixabisile esi sipho oko kuya kubonakala kwindlela esiphila ngayo. NjengamaNgqina KaYehova, sizama ukusebenzisa iziphiwo nobuchule bethu ukuze sidumise uYehova, uMthombo woBomi. (Nd 36:9; ISi 4:11) Kodwa ke, amaxhala obomi kweli hlabathi likaSathana, anokusenza siyenze into yokugqibela into yokukhonza uYehova. (Mar 4:18, 19) Ndenza kakuhle xa ndizibuza: ‘Ngaba nyhani ndimnika konke endinako uYehova? (Hos 14:2) Ngaba umsebenzi wam uyandiphazamisa ekukhonzeni uYehova? Ziintoni izinto endizimisele ukuzenza ukuze ndibonise ukuba ndimnika konke endinako uYehova? Ndinokulandisa njani ixesha endilichitha entsimini?’ Ukuba ubona ukuba kufuneka uphucule, thandaza ucele uYehova akuncede uze wenze utshintsho olufunekayo. Ngokuqinisekileyo, xa umdumisa uYehova yonke imihla, oko kuya kukwenza uphile ubomi obanelisayo uze wonwabe!—Nd 61:8.
BUKELA IVIDIYO ETHI, SEBENZISA ISIPHIWO SAKHO EKUKHONZENI UYEHOVA, UZE EMVA KOKO UPHENDULE LE MIBUZO ILANDELAYO:
Kutheni ingesosigqibo sifanelekileyo ukusebenzisa ubuchule neziphiwo zethu kwihlabathi likaSathana? (1Yo 2:17)
Ziziphi iintsikelelo ezifunyanwa ngabo bamnika konke abanako uYehova?
Ndinokuzisebenzisa njani iziphiwo nobuchule endinabo entlanganweni kaYehova?


text:
Chapter 19
1 Utsho uYehova ukuthi, Yiya uthenge ingqayi yombumbi wezitya zodongwe, uthabathe inxenye yamadoda amakhulu abantu, neyamadoda amakhulu ababingeleli;
2 uphume uye emfuleni wakwaBhen-hinom olunge nesango leenkamba, umemeze khona amazwi endiya kuwathetha kuwe.
3 Wothi, Liveni ilizwi likaYehova, kumkani bakwaYuda, nani bemi baseYerusalem; utsho uYehova wemikhosi, uThixo wakwaSirayeli, ukuthi, Yabonani, le ndawo ndiyizisela ububi, obuya kubetha zithi nzwi iindlebe zabo bonke ababuvayo;
4 ngenxa enokuba bendishiyile mna, bayenza eyasemzini le ndawo baqhumisela thixweni bambi abangabaziyo, bona, nooyise, nookumkani bakwaYuda, bayizalisa le ndawo ngegazi labamsulwa.
5 Bamakhela uBhahali iziganga, ukuze babatshise oonyana babo ngomlilo, babe ngamadini anyukayo kuBhahali, into endingabawiselanga mthetho ngayo, endingayithethanga, engathanga qatha entliziyweni yam.
6 Ngako oko uyabona, iyeza imihla, utsho uYehova, engasayi kuba sabizwa le ndawo ngokuthi yiTofete, nomfula wakwaBhen-hinom; kuya kuthiwa nguMfula wokuBulala.
7 Ndiya kulithululela iqhinga lakwaYuda neYerusalem kule ndawo, ndibawise ngekrele phambi kweentshaba zabo, nangezandla zabawufunayo umphefumlo wabo, ndizinikele izidumbu zabo zibe kukudla ezintakeni zezulu nasezilweni zomhlaba.
8 Ndiya kuwenza lo mzi ube ngummangaliso nomsondlo; bonke abagqitha kuwo bomangaliswa, benze umsondlo ngazo izibetho zawo zonke.
9 Ndiya kubadlisa inyama yoonyana babo nenyama yeentombi zabo, elowo adle inyama yowabo ekungqingweni nasekucuthweni, eziya kubacutha ngako iintshaba zabo, nabawufunayo umphefumlo wabo.
10 Uze ke uyiqhekeze ingqayi emehlweni amadoda ahamba nawe, uthi kuwo,
11 Utsho uYehova wemikhosi ukuthi, Ndiya kwenjenje ukubaqhekeza aba bantu nalo mzi, njengokuqhekezwa kwezitya zombumbi, ezingasenakubuya zingcitywe; babangcwabele eTofete, ngokungabikho ndawo yakungcwaba.
12 Ndiya kwenjenjalo kule ndawo, utsho uYehova, nakubemi bayo, ukuze lo mzi ndiwenze ube njengeTofete.
13 Izindlu zeYerusalem nezindlu zookumkani bakwaYuda zoba yinqambi, njengendawo yeTofete: zonke izindlu, abaqhumisela phezu kophahla lwazo kuwo wonke umkhosi wasezulwini, bathululele thixo bambi iminikelo ethululwayo kubo.
14 Wabuya uYeremiya eTofete, apho uYehova abemthumele khona ukuba aprofete; wema entendelezweni yendlu kaYehova, wathi kubantu bonke,
15 Utsho uYehova wemikhosi, uThixo kaSirayeli, ukuthi, Yabonani, ndiwuzisela lo mzi, nemizi yawo yonke, bonke ububi endibuthethileyo ngawo; ngokuba beyenze lukhuni intamo yabo, ukuze bangawevi amazwi am.


text:
Chapter 4
1 Oonyana bakaYuda nguPeretse, noHetseron, noKarmi, noHuri, noShobhali.
2 URehaya, unyana kaShobhali, wazala uYahati; uYahati wazala uAhumayi noLahadi. Yiyo le imizalwane yabaseTsora.
3 Yiyo le eyazala amaEtam: nguYezereli, noIshma, noIdebhashe; igama lodade wabo belinguHatseleleponi;
4 noPenuweli ozala amaGedore, noEzere ozala amaHusha. Ngabo abo oonyana bakaHuri, amazibulo kaEfrata, ozala amaBhetelehem.
5 UAshuri, ozala amaTekowa, ebena bafazi ababini, uHela noNahara.
6 UNahara wamzalela uAhuzam, noHefere, namaTemeni, namaHahashtari. Ngabo abo oonyana bakaNahara.
7 Oonyana bakaHela nguTserete, noYetsohare, noEtenan.
8 UKotsi wazala uAnubhi, noTsobhebha; nemizalwane ka-Aharele, unyana kaHarum.
9 Ke kaloku uYabhetse ebezukile kunabazalwana bakhe. Unina wamthiya igama lokuba nguYabhetse, esithi, Ndimzele ngokubulaleka.
10 UYabhetse wamnqula uThixo wakwaSirayeli, wathi, Ngamana wandisikelela, wawandisa ummandla wam, isandla sakho saba nam, wandithintela ebubini, ukuze ndingabulaleki. UThixo wamenzela loo nto wayicelayo.
11 UKelubhi, umkhuluwa kaShuwa, wazala uMehire, onguyise kaEshton.
12 UEshton wazala indlu kaRafa, noPaseha, noTehina, ozala umzi kaNahashe. Ngawo lawo amadoda akwaReka.
13 Oonyana bakaKenazi: uOteniyeli noSeraya; oonyana bakaOteniyeli nguHatati noMehonotayi.
14 UMehonotayi wazala uOfera; uSeraya wazala uYowabhi, ozala ooGeharashim, ngokuba bebeziingcibi.
15 Oonyana bakaKalebhi, unyana kaYefune, ngooIru, noEla, noNaham; oonyana bakaEla; nabakaKenazi.
16 Oonyana bakaYehaleleli ngooZifi noZifa, ngooTireya noAsareli.
17 Oonyana bakaEzera nguYetere, noMerede, noEfere, noYalon. Wazala uMiriyam, noShamayi, noIshbha, ozala amaEshtemowa.
18 Umkakhe uYehudiya wazala uYerede, ozala amaGedore; noHebhere, ozala amaSoko; noYekutiyeli, ozala amaZanowa. Ngabo abo oonyana bakaBhitya, intombi kaFaro, awayizekayo uMerede.
19 Oonyana bomkakhe uHodiya, udade boNaham: ngozala amaKehila, umGarmi; nozala amaEshtemowa, umMahaka.
20 Oonyana bakaShimon ngooAmnon noRina, ngooBhen-hanan noTilon. Oonyana bakaIshi ngooZohete noBhen-zohete.
21 Oonyana bakaShela, unyana kaYuda, ngooEre ozala amaLeka, noLada ozala amaMaresha, nemizalwane yendlu yabasebenza ilinen ecikizekileyo, yendlu ka-Ashbheya;
22 noYokim, namadoda aseKozebha, noYowashe, noSarafe (aba bazizikhulu kwaMowabhi), noYashubhi-lehem. Ke ezo zinto zezakudala.
23 Ngabo abo ababumbi nabemi baseNetayim neGedera; bahlala khona nokumkani emsebenzini wakhe.
24 Oonyana bakaSimon nguNemuweli, noYamin, noYaribhi, nguZera noSawule,
25 nguShalum unyana wakhe, nguMibhesam unyana wakhe, nguMishma unyana wakhe.
26 Oonyana bakaMishma nguHamuweli unyana wakhe, nguZakure unyana wakhe, nguShimehi unyana wakhe.
27 UShimehi ubenoonyana abalishumi elinabathandathu, neentombi ezintandathu; abazalwana bakhe ababanga nabantwana baninzi; wonke umzalwane wabo awandanga njengonyana bakaYuda.
28 Bahlala eBher-shebha, naseMolada, naseHatsare-shuwali,
29 naseBhileha, nase-Etsem, naseToladi,
30 naseBhetuweli, naseHorma, naseTsikelage,
31 naseBhete-markabhoti, naseHatsarsusim, naseBhete-bhiri, naseShaharayim. Yabiyiyo leyo imizi yabo, wada uDavide waba ngukumkani.
32 Nemizi yabo yiEtam neAyin, yiRimon neToken neAshan: izixeko ezihlanu;
33 nemizana yonke ebeyiyiphahlile loo mizi, kwesa kwaBhahali. Zizo ezo iindawo zokuhlala kwabo, benokubhalelwa emilibeni yokuzalwa kwabo.
34 UMeshobhabhi, noYamleki, noYosha unyana ka-Amatsiya,
35 noYoweli, noYehu unyana kaYoshibhiya, unyana kaSeraya, unyana ka-Asiyeli,
36 noEliyohenayi, noYahakobha, noYeshohaya, noAsaya, noAdiyeli, noYesimiyeli, noBhenaya;
37 noZiza unyana kaShifi, unyana ka-Alon, unyana kaYedaya, unyana kaShimri, unyana kaShemaya:
38 abo bakhankanyiweyo ngamagama ababezizikhulu emizalwaneni yabo. Izindlu zooyise zanaba kunene.
39 Baya entshonalanga kweGedore, bezisa empumalanga komfula, beyifunela utyani impahla yabo emfutshane.
40 Bafumana utyani bukhulile, bubuhle; ilizwe libanzi ngeenxa zombini, lizolile, lonwabile; ngokuba abakaHam babemi khona kudala.
41 Beza abo babhaliweyo amagama ngemihla kaHezekiya ukumkani wakwaYuda, bazixhaxha iintente zabo, bawasingela phantsi namaMehun abawafumana khona, unanamhla. Bahlala ezikhundleni zabo; ngokuba bekukho utyani bempahla yabo emfutshane khona.
42 Kwaphuma kubo, koonyana bakaSimon abo, kwaya entabeni yaseSehire, amadoda angamakhulu amahlanu, ephethwe ngooPelatiya, noNehariya, noRefaya, noUziyeli, oonyana bakaIshi.
43 Baxabela amaqongqolo ama-Amaleki abesindile; bahlala khona unanamhla.


text:
Chapter 66
1 Utsho uYehova ukuthi, Amazulu ayitrone yam, ihlabathi sisihlalo seenyawo zam. Iyini na le ndlu, niya kundakhela yona? Iyini na le ndawo yokuphumla kwam?
2 Zonke ezo zinto sazenza isandla sam, zabakho ke zonke ezo zinto; utsho uYehova; ndibheka kulo, kolusizana, komoya waphukileyo, kogubhayo ngelizwi lam.
3 Oxhela inkomo unjengesixabela-mntu; obingelela igusha ngumsiki wenja; onyusa umnikelo wokudla ngumnyusi wegazi lehagu; okhumbuza ngoqhumiselo lwentlaka emhlophe ngosikelela into ebubutshinga. Bezinyulele nje iindlela zabo, umphefumlo wabo wawananza amazothe abo:
4 nam ke ndiya kunyula iimfeketho zokufeketha ngabo, ndibazisele izinto ezibanxunguphalisayo; ngenxa enokuba ndabizayo, akwabakho usabelayo; ndathetha, abeva; besuka benza ububi emehlweni am, banyula nento endingayinanzileyo.
5 Liveni ilizwi likaYehova, nina nigubhayo ngelizwi lakhe; uthi, Abazalwana benu abanithiyayo, abanigxothayo kubo ngenxa yegama lam, bathi, Makazizukise uYehova, sibone imivuyo yenu; baya kudana ke bona.
6 Phulaphulani isandi esiphuma kuwo umzi; ilizwi eliphuma etempileni; ilizwi likaYehova, ephindezela impatho yeentshaba zakhe.
7 Ingekazibhijabhiji, yazala; ingekezi inimbakuyo, yathi tyibilili umntwana oyinkwenkwe.
8 Ngubani na okhe weva kunjalo? Ngubani na okhe wabona izinto ezinjalo? Kuya kuzalwa ilizwe ngamini-nye na? Kuzalwa uhlanga ngasihlandlo sinye na? Ngokuba isathi ukuthi ukuzibhijabhija, yabazala onyana bayo iZiyon.
9 Mna ndingavelisisa na, ndingazalisi? utsho uYehova; ndingathi mna ndizalisayo ndivingce na? utsho uThixo wakho.
10 Vuyisanani neYerusalem, nigcobe ngayo, nonke bayithandayo; yenzani imihlali nibe nemihlali, nonke bayenzalayo isijwili;
11 ukuze nanye nihluthe libele leentuthuzelo zayo, ukuze nishube, nixhamle ukwehlisa kozuko lwayo.
12 Ngokuba uYehova utsho ukuthi, Yabonani, ndisingisa uxolo kuyo njengomlambo, nozuko lweentlanga njengesihlambo esikhukulayo, ukuze nanye; niya kubelekwa ephangweni, niteketiswe emathangeni.
13 Njengomntu othu thuzelwa ngunina, ndiya kwenjenjalo mna ukunithuthuzela, nithuthuzelwe eYerusalem.
14 Nobona, ibe nemihlali intliziyo yenu, ahlume amathambo enu njengohlaza, sazeke isandla sikaYehova ebakhonzini bakhe, azibhavumele iintshaba zakhe.
15 Kuba, yabonani, uYehova uya kuza ngomlilo, zinjengesaqhwithi iinqwelo zakhe zokulwa, ukuze abuyekeze umsindo wakhe ngobushushu, nokukhalima kwakhe ngamalangatye omlilo.
16 Kuba uYehova uya kuyigweba ngomlilo nangekrele lakhe inyama yonke, babe baninzi ababuleweyo nguYehova.
17 Abo bazingcwalisayo, bazihlambululele imiyezo, bexelisa omnye ongaphakathi, badle inyama yehagu, nento enezothe, nempuku, baya kuphela kunye; utsho uYehova.
18 Mna ke, ndiyazazi izenzo zabo neengcinga zabo. Kobakho ixesha lokuba zihlanganisane zonke iintlanga neelwimi, zize zibubone ubuqaqawuli bam;
19 ndomisa umqondiso phakathi kwazo, ndithume abasindileyo kuzo, baye ezintlangeni ezingooTarshishe, noPuli, noLudi, abatyedi besaphetha; ezingooTubhali noYavan, eziqithini ezikude ezingazivanga iindaba zam, ezingabubonanga ubuqaqawuli bam, babuxele ubuqaqawuli bam ezintlangeni.
20 Baya kubazisa bonke abazalwana benu, bevela nabo ezintlangeni zonke, bengumnikelo kuYehova, bekhwele emahasheni, nasezinqwelweni, nasemathaleni, nakoondlebende, nakwiinkamelakazi, benyuke entabeni yam engcwele eYerusalem, utsho uYehova; kwanjengokuba oonyana bakaSirayeli bewuzisa umnikelo wokudla ngesitya esihlambulukileyo endlwini kaYehova.
21 Ndothabatha nakuzo ezo, zibe ngababingeleli nabaLevi; utsho uYehova.
22 Kuba njengoko amazulu amatsha nehlabathi elitsha endiza kuwenza, amiyo phambi kwam, utsho uYehova, iya kwenjenjalo ukuma imbewu yenu negama lenu;
23 kuthi kuphikelane nokuthwasa kweenyanga zonke, kuphikelane neesabatha zonke, ukuza kwenyama yonke, ukuba iqubude phambi kwam; utsho uYehova.
24 Baya kuphuma babone izidumbu zamadoda akreqileyo kum; kuba iimpethu zabo aziyi kufa, nomlilo wabo ungacimi, babe linyumnyezi kuluntu lonke.


text:
Printing
HLP Klearfold uneminyaka engaphezu kwe-35 yamava kunye UV offset kwiipakethe zeplastiki ecacileyo kundenzele igama elihle kakhulu nelilifaneleyo phambili kakhulu print ukuzala. Kuthengwe kuphela ngurhulumente-of-the-art oomatshini bokushicilela offset ziyilelwe ngokucacileyo yokushicilela kwi ngeplastiki ecacileyo. amava amazwi, izixhobo elikhokelayo-buthelezi, kunye nabasebenzisi press abanezakhono kakhulu nihlangene ndawonye ukuba avelise kwimizobo ephezulu eshicilelweyo ukuthembeka ziyafumaneka kwi elincanyathiselwe iplastiki ecacileyo.
Sinikeza flexo kunye noshicilelo silkscreen kwi-moya ephezulu. koomatshini zethu-elawulwa ikhompyutha kuvumela isigqibo esihle kwaye eneenkcukacha ngakumbi, imifanekiso ngokucacileyo. Xa sidibanisa premium silkscreen kunye premium offset, imiphumo iba emangalisayo ngokwenene.


text:
Funa Uncedo KuThixo
“Xa umnyeni wam wasishiyayo nabantwana, ndacela uThixo ukuba asincede. Wayiphendula imithandazo yam. Zange khe siziswele izinto eziyimfuneko. Uye wasinceda waza wasikhokela.”—UMAKI, EJAPAN.
KWELI hlabathi lithe phithi zizinto eziphathekayo, abantu abaninzi abacingi kwanto ngoThixo. Sekunjalo, uMdali wethu unomdla kuthi yaye ufuna siphumelele. Indlela avakalelwa ngayo ngathi ichazwa kakuhle kuIsaya 41:10: “Musa ukoyika, kuba ndinawe. . . . Ndiza kukunceda ngokwenene.”
Kwinqaku elandulela eli, siye saxubusha ngendlela uThixo asinceda ngayo ngemilinganiselo yokuziphatha esiyifumana eBhayibhileni. (2 Timoti 3:16) IBhayibhile asiyoncwadi nje yokusikhokela. Isityhilela nobuntu obumangalisayo bukaThixo nendlela asithanda ngayo. Ngenxa yoko, xa abazali abaninzi abangamaKristu—abanamaqabane nabangenawo—baye babona ukuba, xa sisenza izinto esizifundiswa yiBhayibhile, sitsho sizibonele ngokwethu ukulunga kukaThixo.
URobert, waseOstriya uthi: “UYehova uThixo ngoyena tata nomama usemagqabini kubo bonke esakha sanabo. Uyayazi eyona nto ifunekayo kubantwana bethu, eyazi nendlela yokubakhusela. Ngoko, sihlala sithandaza kuye nentombi yam.”
UAyusa, waseJapan uthi: “Kundivuyisa gqitha ukubona ukuba unyana wam uthembele kuYehova xa esithi, ‘uYehova unathi, yonke into iza kulunga.’”
UCristina, waseItali uthi: “Xa kubonakala ukuba ingxaki ingaphezu kwamandla am, ndithandaza kuYehova ndize ndiyiyekele kuye. Ndiye ndizive ndiseluxolweni ndisazi ukuba loo ngxaki iza kulunga.”
ULaurentine, waseFransi uthi: “Nditsho ngeqhayiya ukuba ndingumzali ongenaqabane oye wasikelelwa gqitha nguYehova. Uyabahlangula ngokwenene abo baxhwalekileyo nabo bangenatata okanye umama.”
UKeiko, waseJapan uthi: “UThixo akakhethi buso. Unyamekela zonke iintsapho, enoba zinabazali bobabini okanye omnye.”—IZenzo 10:34.
Ebonisa indlela uThixo asithanda nasixhalabele ngayo, uYesu Kristu wathi: “Yizani kum, nonke nina nibulalekayo nenisindwa ngumthwalo, yaye ndiza kunihlaziya . . . , kuba ndinomoya wobulali, kwaye niya kuyifumanela ukuhlaziyeka imiphefumlo yenu.” (Mateyu 11:28-30) Masiqiniseke ukuba, uYesu noYise wasezulwini, uYehova uThixo, bafuna sizive sinqabisekile njengoko besinyamekela ngothando. KwiNdumiso 34:8, sifunda oku: “Ngcamlani nibone ukuba uYehova ulungile.” Ewe, uThixo ufuna uzibonele ukuba icebiso lakhe liyaphumelela, kwaye ufuna sifumane okona kulungileyo. Ngaba uya kusamkela isimemo sakhe?


text:
Ngaphambi kokuba siqale ukujonga indlela i-SEO engasebenzi ngayo, machaze ukuba yiyiphi i-SEO engalunganga.
Uhlobo lwe-SEO engalunganga
Ngokucacileyo, i-SEO engalunganga isebenzi yemisebenzi ekhohlakeleyo ekujoliswe ekunciphiseni izikhundla zakho kwiziphumo zophando. Umzamo onobungozi owenziwe kwiwebhusayithi yakho ngokuqhelekileyo i-off-page, ithetha ukuqhagamshelana kwesiqhelo esingavumelekanga kwisiza sakho okanye ukubuyisela kwakhona umxholo wesiza sakho.
Nangona i-SEO engafanelekanga yimbangela eqhelekileyo yokwehla kwamaconsi, kulungele ukuba ukwazi ukuchaza ukuba umntu ophazamisa izikhundla zakho ngamabomu.
I-Off-page engabonakaliyo SEO
I-SEO engafanelekanga ikhasi libhekisela kwi-SEO ejolise kwiwebhusayithi yakho ngaphandle kokuphazamiseka kwangaphakathi. Nolu uluhlu lwezinto eziqhelekileyo ezibonakalayo ezingekho phantsi kwephepha-SEO ithatha:
Iifowuni zeekhonkco
Kukho ithuba elincinci lokuba unxibelelwano oluncinci lwe-spammy luya kulimaza lakho i rankings site. Nangona kunjalo, xa kuziwa ekudibaniseni iifama, ubuchule bokuhlaselwa bukhulu kakhulu.
Njengomthetho, ezininzi iinxulumano ze-hacker zisebenzisa i-anchor efanayo. Ezi zikhonkwane ezihambelanayo zingabandakanyekanga kwiwebhusayithi phantsi kokuhlaselwa okanye zibandakanya igama elingundoqo lokujolisa ukwenza iprofayile yekhonkco yesibonelelo ibonakale nje ukuba umnini uyayisebenzisa.
Ukukhusela ukuhlaselwa okunjalo, qhosela rhoqo ukukhula kwenkcazo yakho yekhonkco.
Isixhobo se-SEO SpyGlass sinokukunceda oko kuba kukunika inkqubela kwiigrafu zombini:
- Inani leenkundla ezibhekiselele;
- Inani lamanqaku kwiprofayili yakho.
I-spike engavumelekanga kuyo nayiphi na imeko yezi zimbini zaneleyo ukujonga kwiingqungquthela osanda kuzuza.
Isiqulatho somxholo
Enye indlela abaqhubeneyo bangayonakalisa izikhundla zakho ngokuskena nokukopisha umxholo wakho nakwezinye iiwebhusayithi. Oku kusebenza ngale ndlela: xa injini yokukhangela ithola umxholo ofanayo kwiwebhsayithi ezininzi, ithatha inguqu enye kuphela. Nangona iinjongo zophando zichonga ngokukhawuleza uguqulelo lwangaphambili, kukho ixesha lokuhlala ngaphandle.
Ukuba ufuna ukuqiniseka ukuba umxholo wakho awunakucatshulwa ngamanye amasayithi, ungcono uhlolisise rhoqo rhoqo ngeCopyscape ithuluzi eligqibeleleyo libonisa iziganeko zokuphindaphinda. Kwimeko apho ufumana iikopi ezifakwe kumxholo wakho, qha ga mshelana naye kwaye umcele ukuba asuse isiqwenga.
I-SEO engekho kwiphepha le-OO
Ukuhlaselwa kwe-SEO engekho kwiphepha elichaphazelekayo kubandakanya ukuhlaselwa kwiwebhusayithi yakho nokuguqula izinto. Kukho indlela enzima ukuyisebenzisa ngaphandle kokuhlaselwa kwe-SEO. I-SEO esongelayo ukuhlaselwa kwe-hacker ingabandakanya:
Ukuguqulwa kokuqukethwe
Eli qhinga lilukhuni ukubona. Ngokuqhelekileyo, i-hacker yongeza umxholo we-spammy kwisayithi. Ekubeni ezo ziqhagamshelwano zifihlakele, awuyi kubona ngaphandle kokuba uhlole ikhowudi.
Isimo esisodwa se-SEO esingenakunokwenzeka xa kukho umhlaseli aguqula amaphepha akho, aqondise kwakhona kumaphepha akhe ewebhu. Abanye abanikazi beewebhu basebenzisa le ndlela yokukhulisa i-PageRank yabo yesayithi okanye ukuqondisa abasebenzisi kwisayithi yabo xa bezama ukufikelela yakho. Ukuba iinjongo zokukhangela zifumanisa malunga nokuhanjiswa ngaphambi kokuba wenze, banokuthi bahlawulise imithombo yakho yokuncedisa ukubuyela kwiwebhusayithi enobungozi. Ukuphicothwa rhoqo kwendawo yesayithi kunye nesisombululo esifana ne-WebSite Auditor yindlela efanelekileyo yokubona ezi hlaselo.
Ukufumana i-site De-indexed
Unokumangaliswa, kodwa utshintsho oluncinci kwifayile efana neerobhothi. I-txt inokuphanga isicwangciso sakho sonke seSOO sokuthengisa. Ulawulo olungavumelekanga ludinga konke ukuxelela i-injini yokusesha ukungawunaki imithombo yakho. Ilusizi kodwa yinyani.
Ngenhlanhla, kukho into onokuyenza ukukhusela loo mkhuba. Ukuhlolwa rhoqo kwendawo kukunceda ube ngowokuqala ukwazi ukuba umthombo wakho unokufumana i-indexed. I-Rank Tracker iyithuluzi elikhulu ongayisebenzisa ukuze uhlele isheke ngokuzenzekelayo. Umzuzwana isayithi lakho ngokukhawuleza lihla kwii-Google 'iziphumo, uza kubona inqaku eliphosiweyo kwikholam eyahlukileyo. Elula njengoko.


text:
I-ejensi yokuqeshisa iholide yinkampani yonyaka. Nangona kunjalo, ukuba uphelela phantsi kwezithuthi ze-injini yokukhangela, ulahlekelwa ngamathuba akho shishini kunye nokuthengisa. Ukwenza ibhizinisi lakho liphumelele, kufuneka udale iwebhusayithi ene-user-friendly kwaye uyilungiselele ngokwemiqathango yonke yeGoogle. Ngokusebenzisa iindlela eziphambili ze-SEO, uya kukwazi ukuphucula i-rankings site yakho kwaye ukhange i-traffic quality kwiwebhusayithi yakho yokuqeshisa iholide. Nazi ezinye iincophiso ze-SEO ezicacileyo eziza kukunceda ukuphucula ubukho bakho bekhompyutha.
Ukufumana impendulo efanelekileyo malunga nombuzo womsebenzisi, i-bots search engine idibanisa i-website yakho ye-VR yewebhusayithi ethile kwimigqaliselo ethile yophando. Ukuba umxholo wakho wewebhusayithi ulingana nombuzo womsebenzisi, ngoko i-Google isebenzisa njengombonakaliso wokuphucula umgangatho wakho njengesizinda esisemthethweni nesifanelekileyo. Ukudibanisa nemibuzo yakho yamakhasimende, unokucinga ukuba yeyiphi imigqaliselo yabasebenzisi abaza kukhangela ukuba bazama ukufumana i-arhente yezobugcisa, kwaye zibandakanya la magama angundoqo kumxholo wakho.Ungasebenzisa imiqathango efana ne "indawo yokuqeshisa iholide" okanye "inkampani enika iinkonzo zeholide zokuqeshisa. "Nangona kunjalo, ezi binzana eziphambili zikhuphisana kakhulu kwaye zingenakukuzisa ezininzi izithuthi. Yingakho kufuneka uqikelele ngamagama amabakala asekude asetyenziswa ngabantu kwiintetho zansuku zonke. Ukwenza lula uphando lwegama elingundoqo, ungasebenzisa izixhobo ezizodwa ze-intanethi njenge-Semalt Auto SEO okanye i-Google Keyword Planner.
Iinkcazelo zeMeta ziphawuleka kubungqina bakho bezoshishino kwi-intanethi njengoko zibonisa kubasebenzisi abasebenzisayo ukuba indawo yakho ikuphi. Isebenza njengemboniso kwisiqulatho sewebhu kwaye sinceda abantu ukuba bathathe isigqibo sokuba ngaba bafuna ukulandela umthombo wakho wewebhu ngolwazi oluninzi okanye cha. Ngaphezu koko, kubalulekile ukongeza i-traffic-gaining keywords kwiimeta zakho zeemeta ukuvumela i-bots search indawo yakho. Iingcaciso zeemeta ezicwangcisiweyo ziza kuphazamisa umlinganiselo wokuqhafaza kwaye uphucule inkampani yakho yokuqeshisa iholide i-SEO.
. Kuthatha nje imizuzu emininzi ukudala i-akhawunti yoshishino kwi-Facebook okanye kwi-Instagram. Nangona kunjalo, linika inkampani yakho amandla amakhulu kwihlabathi lentlalontle. Xa udala iinkcazo zakho zeprofayili ezahlukeneyo, yakha umxholo oyingqayizivele kuwo ngamnye. Ngaphezu koko, qwa lasela umboniso wembonakalo njengoko abasebenzisi baqonda ukuba bhetele kuneetekisi. Yingakho ukudala imifanekiso esemgangathweni, iifriji zevidiyo, kunye nevidiyo ukuze wenze i-akhawunti yakho yezoshishino kwimicimbi yoluntu ekhangayo kubalandeli bakho.
Unokucela ukuba amashishini akho asekuhlaleni adibanise indawo yakho yokuqeshisa iholide kumaphepha abo abalingani. Ngaphezu koko, unokufumana inzuzo kwibhulogi yokuthumela, ukusebenzisana nabaholi beengcamango kwi-market niche. Ukuqhagamshelana nesakhiwo yindlela yokukhuthaza ukuvumela ukushishina yakho.


text:
Chapter 2
1 Mna ke, ndakuba ndizile kuni, bazalwana, andizanga ngabugcisa bakuthetha nabulumko, ndinazisa ubungqina bukaThixo.
2 Kuba ndagqiba kwelokuba ndingazi nto phakathi kwenu, ingenguYesu Kristu, naye ke ebethelelwe emnqamlezweni.
3 Mna kuni ndafika ndaba ngothambileyo, onokoyika, onokugubha okukhulu.
4 Nokuthetha kwam, nokuvakalisa kwam uKristu kube kungengamazwi oyisa ngabulumko babantu; bekungokuqondakalisa koMoya nokwamandla,
5 ukuze ukholo lwenu lungabi sebulumkweni babantu, lube semandleni kaThixo.
6 Ke sithetha ubulumko phakathi kwabagqibeleleyo, ubulumko ke obungebubo obeli phakade, nobabaphathi beli phakade ababhangayo.
7 Sithetha ubulumko bukaThixo obusemfihlekweni, obo ke bufihlakeleyo, awathi uThixo ngenxa engaphambili, kwangaphambi kwawo amaphakade, wabumisela uzuko lwethu;
8 ekungabangakho namnye wabaphathi beli phakade ubaziyo (kuba, ukuba babebazi, ngebengayibethelelanga emnqamlezweni iNkosi yozuko),
9 njengoko ke kubhaliweyo, kwathiwa, Izinto ezingabonwanga liso, nezingaviwanga ndlebe, Nezingathanga qatha entliziyweni yomntu, Zizo uThixo awazilungisela abo bamthandayo.
10 UThixo wazityhila kuthi ke ngoMoya wakhe; kuba uMoya uphengulula zonke izinto, neenzulu zikaThixo.
11 Kuba nguwuphi na kubantu ozaziyo izinto zomntu, ingenguwo umoya womntu okuye? Ngokunjalo nezinto zikaThixo akukho namnye uzaziyo, ingenguye uMoya kaThixo.
12 Ke thina asamkelanga moya wehlabathi; samkele uMoya ophuma kuye uThixo, ukuze sizazi izinto esazibabalwa nguThixo;
13 esizithethayo nokuzithetha, kungengamazwi anokufundiswa bubulumko babantu, kungawo anokufundiswa nguMoya oyiNgcwele: izinto ezizezomoya sizilungelelanisa namazwi la angawomoya.
14 Owemvelo ke umntu akazamkeli izinto zoMoya kaThixo; kuba zibubudenge kuye; kanjalo akanakuzazi, ngokuba ziphicothwa ngokoMoya.
15 Ke ongowoMoya okunene uphicotha zonke izinto, kodwa yena ngokwakhe akaphicothwa mntu.
16 Kuba ngubani na oyaziyo ingqiqo yeNkosi, oya kuthi ayifundise? Thina ke sinengqiqo kaKristu.


text:
Isalathiso Semibandela YeeMboniselo Zika-2016
Sibonisa umhla weMboniselo elivela kuyo inqaku
IBHAYIBHILE
IBHAYIBHILE IYABUTSHINTSHA UBOMI BABANTU
UBOMI NEEMPAWU ZAMAKRISTU
Buxabisekile Kunegolide (ubulumko bukaThixo), Aga.
Ukuthethelela Iindaba Ezilungileyo Kwabasemagunyeni, Sept.
Ningaxhaleli Nto, No. 1
Nceda Ebandleni Lakho, Mat.
Qhubeka Ukhonza UYehova Ngovuyo, Feb.
Ubulali—Indlela Yobulumko, Dis.
Uphawu Oluxabiseke Ngaphezu Kweedayimani (ukunyaniseka), Juni
Ukoyisa Ukungazithembi, No. 1
‘Londoloza Ubulumko Bobuqili,’ Okt.
Kutheni Umele Unyaniseke? No. 1
Ukunqulela Kwiindawo Ezingcwele? No. 2
Ngaba Kuwe Intsimi Injengombethe? Apr.
AMANGQINA KAYEHOVA
UYESU KRISTU
AMABALI OBOMI
Ukuba “Zizinto Zonke Kubantu Bazo Zonke Iintlobo” (U-D. Hopkinson), Dis.
Ndafumana Inyaniso Ndingenazandla Nangalo (U-B. Merten), No. 6
Ndizamile Ukulandela Imizekelo Emihle (U-T. McLain), Okt.
Indlela Okwandonwabisa Ngayo Ukupha (U-R. Parkin), Aga.
UYehova Undenze Ndaphumelela (U-C. Robison), Feb.
Oonongendi Bafunda Inyaniso (U-F. no-A. Fernández), Apr.
UMXUBE
“LelikaYehova Idabi” (UDavide), No. 5
Ababingeleli Abaziintloko Ekuthethwe Ngabo KwiZibhalo ZamaKristu, No. 1
Ibali LikaDavide NoGoliyati—Ngaba Liyinyani? No. 5
Inkululeko AmaRoma Awayinika AmaYuda, Okt.
Ngaba UThixo Uphendula Yonke Imithandazo? No. 6
Izizathu Zokuqhawula Umtshato Ezazisamkelwa Ziinkokeli Zonqulo ZamaYuda, No. 4
Ukuthobela Izilumkiso, No. 2
“Ndikulungele Ukuhamba” (URebheka), No. 3
Izinto Esinokuzifunda Kwiintaka, No. 6
Eyona Ndlela Ifanelekileyo Yokuthelekisa (iinkolelo neBhayibhile), No. 4
Ngaba Kubalulekile Ukuba Nonqulo? No. 4
Ngaba Kufuneka Sime Ngendlela Ethile Xa Sithandaza? No. 6
Ngaba Unqulo Lweza Nabantu? No. 4
Imisongo Ngamaxesha Okubhalwa KweBhayibhile, No. 1
Amalaphu Needayi Ngamaxesha Okubhalwa KweBhayibhile, No. 3
Imibono Ekwazisa Ngokwenzeka Emazulwini, No. 6
Kwenzeka Ntoni Kuthi Xa Sisifa? No. 1
Yintoni UBukumkani BukaThixo? No. 5
Xa Isihlobo Sakho Sisweleka, No. 3
Unokuyifumana Phi Intuthuzelo? No. 5
Ngubani UMtyholi? No. 2
Igama Elalithetha Lukhulu! (“ntombi”), Nov.
Ngaba Ihlabathi Elingenagonyamelo Liya Kuze Libekho? No. 4
Ngaba Umntu Wayenokuhlwayela Ukhula Kwintsimi Yomnye Umntu? Okt.
IMIBUZO EVELA KUBAFUNDI
Indoda enophondo lweinki lukanobhala kunye namadoda amathandathu anezixhobo (Hez 9:2), Juni
Ngaba uSathana wamthabatha wamsa ngokoqobo etempileni uYesu? (Mat 4:5; Luk 4:9), Mat.
Abantu bakaThixo babe ngabo nini abathinjwa kwiBhabhiloni Enkulu? Mat.
Kwakutheni Ukuze Umba Wokuhlanjwa Kwezandla Ube Yingxaki? (Mar 7:5), Aga.
AMANQAKU AFUNDWAYO
Ukuxabisa UYehova NjengoMbumbi Wethu, Juni
Sixabise ‘Isipho Sesisa Esingathethekiyo’ SikaThixo, Jan.
Zimisele Ukubonisa “Uthando Lobuzalwana”! Jan.
Ukuthembeka Kuyamkholisa UThixo, Apr.
Zuza Ngokupheleleyo Kumalungiselelo KaYehova, Meyi
Nakhululwa Ngobubele Obunganifanelanga, Dis.
Babizwa Ukuba Baphume Ebumnyameni, Nov.
Ngaba Indlela Onxiba Ngayo Iyamzukisa UThixo? Sept.
“Yibani Nobubele Kubantu Basemzini,” Okt.
Musa Ukuvumela Iziphoso Zabanye Zikukhubekise, Juni
“Mazingawi Izandla Zakho,” Sept.
Ngaba Uyayixabisa IBhayibhile? Nov.
Ngaba Uyamvumela UMbumbi Omkhulu Akubumbe? Juni
Ngaba Uyayibona Imfuneko Yokwenza Inkqubela? Aga.
Ngaba Uyayibona Imfuneko Yokuqeqesha Abanye? Aga.
Bonisa Ukuba Unokholo Kwizithembiso ZikaYehova, Okt.
“Hambani, . . . Niye Kubenza Abafundi Abantu Beentlanga Zonke” Meyi
Ukuba Nombulelo Ngobubele Obungasifanelanga BukaThixo, Jul.
Uzenza Njani Izigqibo Zakho? Meyi
Yiba Njengabahlobo BakaYehova Abasondeleyo, Feb.
Ngaba IBhayibhile Isabutshintsha Ubomi Bakho? Meyi
UYehova Wathi ‘Ngumhlobo Wam,’ Feb.
UYehova Ukhokela Abantu Bakhe Kwindlela Yobomi, Mat.
“UYehova UThixo Wethu NguYehova Mnye,” Juni
UYehova Uyabavuza Abo Bamfuna Ngenyameko, Dis.
Ungayeki Ukulwela Iintsikelelo ZikaYehova, Sept.
Qhubekani Nikhuthazana Mihla Le, Nov.
Funda Kubakhonzi BakaYehova Abanyanisekileyo, Feb.
“Unyamezelo Lwenu Malupheleliswe,” Apr.
Ukungathathi Cala Kwihlabathi Elahluleleneyo, Apr.
Buqinise Ubuhlobo Bakho NoYehova Ngoxa Ukhonza Kwintsimi Yolunye Ulwimi, Okt.
Ukwenza Umtshato WamaKristu Uphumelele, Aga.
Umtshato—Imvelaphi Nenjongo Yawo, Aga.
Ukulungelelaniswa NgeBhayibhile, Nov.
Bazali, Ncedani Abantwana Benu Babe Nokholo, Sept.
Hlala Unyanisekile KuYehova, Feb.
Funa UBukumkani, Kungekhona Izinto, Jul.
“Ukunyamekela Umoya Kuthetha Ubomi Noxolo,” Dis.
Lungisa Ukungavisisani Ngomoya Wothando, Meyi
Shumayela Iindaba Ezilungileyo Zobubele Obungasifanelanga, Jul.
Qinisa Ukholo Lwakho Kwizinto Onethemba Lazo, Okt.
Umoya Ungqinelana Nomoya Wethu, Jan.
Bakhululeka Kunqulo Lobuxoki, Nov.
Liphoseni KuYehova Lonke Ixhala Lenu, Dis.
“Siza Kuhamba Nani,” Jan.
Kutheni Simele ‘Sihlale Silindile’? Jul.
Kutheni Simele Sihlanganisane Ukuze Sinqule? Apr.
Akumnandi Nje Ukusebenza NoThixo! Jan.
Unokuba Nenxaxheba Ekomelezeni Umanyano LobuKristu—Njani? Mat.
Lutsha Ngaba—Nikulungele Ukubhaptizwa? Mat.
Lutsha—Ningakulungiselela Njani Ukubhaptizwa? Mat.
Lutsha, Qinisani Ukholo Lwenu, Sept.


text:
Intshayelelo qha Mobile Crushers Plant
China isityumzi mobile yezityalo, awamthiya nelokuba plant mobile, mobile
station atsho, ephathwayo isityumzi eweni, ephathwayo egaya, yenye
Umatshini uhlobo lokutyunyuzwa entsha lwenkunkuma yokwakha izityalo ri kusetyenziswa
Ekutyunyuzweni eweni, nto leyo kufuneka amandla ukwandisa ngokutyunyuzwa irhabaxa
usebenze kwindawo yeli binzana. Ukuyila Umxholo plant isityumzi mobile
omi phezu ingongoma abathengi, kunye nothabatha ezifunwa
abathengi njengoko lokuqala kwinkqubo zokusombulula iingxaki kunye
imiqobo evelayo ngokusebenza elihlazo ngokutyunyuzwa mobile
izityalo kwaye enika isicwangciso engcono okanye icebo kwi
indibanisela bomashini kwemigodi ukwenzela ukugcina iindleko.
station lokutyunyuzwa ephathekayo okanye isityumzi rock eziphathwayo kakhulu asetyenziswe kwakhona enika isicwangciso engcono okanye isicwangciso phezu indibanisela kumatshini kwemigodi ukwenzela ukugcina iindleko kumatshini imigodi. isityumzi eziphathekayo okanye isikhululo kakhulu isandla mobile busetyenziswa kakhulu kumashishini ezifana yokunyibilikisa isinyithi, acid, zokwakha kunye isikhululo samandla ombane ukuze zifike processing eziphathekayo, ingakumbi indlela ephezulu yendlela, kaloliwe kunye namanzi kunye neprojekthi ugesi kunye iimpawu ustrimisho, nto leyo inokunceda ngokwenene abathengi ukugcina iindleko kunye nokudala amathuba oshishino kakhulu ngakumbi nentsebenziswano.
Isityalo lokutyunyuzwa mobile, kananjalo libhekisela isityumzi rock eziphathwayo, isikhululo kakhulu isandla mobile kunye egaya eziphathwayo, nayo isetyenziswa ngokubanzi njengoko isityalo ri inkunkuma yokwakha kwishishini lokwakha. Isityalo ri inkunkuma lokhwakhiwa ukusombulula inkunkuma uluvisa iingxaki kusetyenziswa ukuba kwenzeka ntoni emva kwemisebenzi yokwakha done.Our isikhululo kakhulu isandla mobile kwenza lwenkunkuma yokwakha babe nezinto ezintsha luncedo kunye egaya ephathekayo okanye isityumzi rock eziphathwayo, siya kuba nako ukuyiqonda indlela kwemigodi eluhlaza .
I Ukusebenzisa Ububanzi isityumzi eziphathekayo
1. Isikhululo atsho mobile sisetyenziswa ngokubanzi kwemigodi, yamalahle, nkunkuma kunye nolwakhiwo kwenkunkuma, earthwork, izibonelelo ezidolophini, iindlela okanye iziza zokwakha kunye nemisebenzi site.
isityalo 2.Our isityumzi mobile nomntu iingqalutye komlambo, amatye (lekalika, lenyengane, abangelwe, diabase, andesite), tailings nsimbi, engenelela ngamatye nesanti ngumntu.
3. Le egaya abaphathwayo isetyenziselwa Uqwalaselo ongaphezulu kunye iintlobo nezinye izinto; ukwahlukana viscous ukuba coagulation aggregate; ishishini lokwakha kunye uchitho; yaphulwe emva kokuba ukuhlolwa; imboni enkwalini.
crushers data-Ngokuzinzileyo Technical yaye izikrini


text:
Chapter 6
1 Ngobo busuku, bemka ababakho ubuthongo kukumkani; wathi maziziswe iincwadi zezikhumbuzo zemicimbi yemihla; zamana zileswa phambi kokumkani.
2 Kwafunyanwa kubhaliwe okokuba uMordekayi wabaxela ooBhigetan noTereshe, amathenwa amabini okumkani, abagcini bomnyango, ababefuna ukumsa izandla ukumkani uAhaswerosi.
3 Wathi ukumkani, Wenzelwe mbekoni na, nabukhulu buni na uMordekayi ngenxa yoko? Athi amadodana akwakumkani, abelungiselela kuye, Akenzelwanga nto.
4 Wathi ukumkani, Ngubani na osentendelezweni? Ke kaloku uHaman ubengene entendelezweni engaphandle yendlu yokumkani, esiza kuthi kukumkani, makaxhonywe uMordekayi emthini, abemlungisele wona.
5 Athi amadodana akwakumkani kuye, Nankuya uHaman emi entendelezweni. Wathi ukumkani, Makangene.
6 Wangena ke uHaman. Wathi ukumkani kuye, Makwenziwe ntoni na kwindoda, athanda ukuyibeka embekweni ukumkani? Wathi uHaman entliziyweni yakhe, Ukumkani angathanda ukubeka bani na embekweni, agqithe mna?
7 Wathi uHaman kukumkani, Indoda athandayo ukuyibeka embekweni ukumkani,
8 mabazise isambatho sobukumkani, ambatha sona ukumkani, nehashe akhwela kulo ukumkani, lubekwe entlokweni yayo unkontsho lobukumkani;
9 basinikele isambatho eso nehashe elo esandleni somthetheli wakumawaba okumkani, baya mbathise indoda leyo athanda ukuyibeka embekweni ukumkani, bayikhwelise ehasheni elo, icande ezitratweni zomzi, badanduluke phambi kwayo, bathi, Kwenjiwa nje, kwindoda athanda ukuyibeka embekweni ukumkani.
10 Wathi ukumkani kuHaman, Ngxama uthabathe isambatho eso nehashe elo, njengoko ukuthethileyo, wenjenjalo kuMordekayi umYuda, ohleli esangweni lokumkani. Makungawi phantsi nalinye ilizwi kuko konke okuthethileyo.
11 UHaman wasithabatha isambatho eso nehashe elo, wamambathisa uMordekayi, wamkhwelisa, wamcandisa ezitratweni zomzi, wadanduluka phambi kwakhe ngokuthi, Kwenjiwa nje kwindoda athanda ukuyibeka embekweni ukumkani.
12 Wabuya uMordekayi, weza esangweni lokumkani; ke uHaman wangxama waya endlwini yakhe, ethe matshamatsha, egqubuthele intloko.
13 UHaman wamcacisela uZereshe umkakhe, nezithandane zakhe zonke, konke okumhleleyo. Zathi kuye izilumko zakhe noZereshe umkakhe, Ukuba ngowembewu yamaYuda uMordekayi lo, uqalileyo ukuwa phambi kwakhe, akunakumthini; ke wowa uwile phambi kwakhe.
14 Bathe besathetha naye, kwafika amathenwa okumkani, bangxamisa ukumsa uHaman esidlweni abesenzile uEstere.


text:
Chapter 132
1 Ingoma yezinyuko. Yehova, mkhumbulele uDavide Ukucinezeleka kwakhe konke;
2 Yena wamfungelayo uYehova, Wabhambathisa kwimbalasane enguThixo kaYakobi,
3 Esithi, Andiyi kungena ententeni eyindlu yam, Andiyi kunyuka ndiye esililini, emandlalweni wam;
4 Andiyi kuwanika amehlo am ubuthongo, Neenkophe zam ukozela:
5 Ndide ndimfumanele indawo uYehova, Ndiyifumanele umnquba imbalasane kaYakobi.
6 Khangela, sawuva e-Efrata, Sawufumana ezintilini zaseKiriyati-yeharim.
7 Masingene emnqubeni wakhe, Siqubude esihlalweni seenyawo zakhe.
8 Khawusuk’ ume, Yehova, uze ekuphumleni kwakho, Wena netyeya yamandla akho.
9 Ababingeleli bakho mabambathe ubulungisa, Bamemelele abakho benceba.
10 Ngenxa kaDavide umkhonzi wakho, Musa ukubutyhala ubuso bomthanjiswa wakho.
11 UYehova wamfungela uDavide; Inyaniso, akayi kubuya kuloo nto, Esithi, Esiqhameni sezibilini zakho Ndimisa oya kuba setroneni yakho.
12 Ukuba bathe oonyana bakho bawugcina umnqophiso wam, Nesingqiniso sam endibafundisayo: Oonyana babo bothi nabo bahlale Etroneni yakho nanini.
13 Ngokuba uYehova uyinyule iZiyon, Uyinqwenele ukuba ibe likhaya lakhe;
14 Esithi, Nantsi indawo yam yokuphumla kwam nanini; Ndiya kuhlala apha, ngokuba oko ndikunqwenele.
15 Umphako wayo ndiya kuwusikelela kunene; Amahlwempu ayo ndiya kuwahluthisa ngesonka,
16 Ndibambathise ngosindiso ababingeleli bayo, Abenceba bayo bamemelele bememelela.
17 Apho ndiya kumhlumisela uphondo uDavide, Ndiya kumlungisela isibane umthanjiswa wam.
18 Iintshaba zakhe ndiya kuzambathisa udano; Ke phezu kwakhe yena siya kutyatyamba isithsaba sakhe.